Πρόταση ΟΔΗΓΙΑ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ για την άδεια οδήγησης (αναδιατυπωμένη έκδοση)

(υποβληθείσα από την Επιτροπή)

ΑΙΤΙΟΛΟΓΙΚΗ ΕΚΘΕΣΗ

Εισαγωγή

Ιστορικό

Η οδηγία 91/439/ΕΟΚ για την άδεια οδήγησης [1] διέπεται από δύο κύριες αρχές: ενίσχυση της ελεύθερης κυκλοφορίας των πολιτών της Κοινότητας και συμβολή στη βελτίωση της οδικής ασφάλειας. Αυτές οι αρχές συνεχίζουν να αποτελούν τον κύριο γνώμονα για τη μελλοντική νομοθεσία στον τομέα των αδειών οδήγησης.

[1] ΕΕ L 237, 24.8.1991, σ. 1.

Από ποσοτικής πλευράς η ευρωπαϊκή νομοθεσία σχετικά με τις άδειες οδήγησης έχει άμεση επίπτωση σε πολύ μεγάλο αριθμό πολιτών της Κοινότητας. Εκτιμάται πως το 60% του συνολικού πληθυσμού της Ένωσης διαθέτει άδεια οδήγησης σε ισχύ (περίπου 200 εκατομμύρια πολίτες). Πολλοί από τους πολίτες αυτούς πραγματοποιεί διασυνοριακά ταξίδια εντός της Ευρωπαϊκής Ένωσης για ιδιωτικούς ή επαγγελματικούς σκοπούς, και κάθε χρόνο πολλοί πολίτες αλλάζουν χώρα διαμονής. Κατά συνέπεια η άμεση επίπτωση της κοινοτικής νομοθεσίας για τις άδειες οδήγησης στους πολίτες δεν μπορεί να υποεκτιμηθεί.

Στο πρόσφατο παρελθόν ελήφθησαν ορισμένα μέτρα προκειμένου να εναρμονιστούν τα υφιστάμενα εθνικά συστήματα χορήγησης άδειας. Ωστόσο, η νομοθεσία σχετικά με τις άδειες οδήγησης αναπτύχθηκε σε διάφορα στάδια και κατά συνέπεια ο βαθμός της εναρμόνισης διαφόρων πλευρών ήταν μάλλον περιορισμένος. Μέχρι την έκδοση της οδηγίας του Συμβουλίου αριθ. 80/12/ΕΟΚ, η κύρια πράξη διεθνούς δικαίου ήταν η Σύμβαση της Βιέννης για την οδική κυκλοφορία (1968) [2]. Αντικείμενο της σύμβασης αυτής ήταν η διεθνής διασυνοριακή κυκλοφορία. Κάθε φορά που ένας πολίτης της Κοινότητας εγκατασταίνονταν σε κάποιο άλλο κράτος μέλος ίσχυαν διμερείς συμφωνίες. Σε πολλές περιπτώσείς, οι πολίτες ήταν υποχρεωμένοι να ανταλλάξουν τις άδειές τους και να υποστούν άλλη μια εξέταση στη θεωρία, την πρακτική καθώς και ιατρική εξέταση προκειμένου να αποκτήσουν άδεια οδήγησης, που να έχει εκδοθεί από το νέο κράτος μέλος της μόνιμης κατοικίας. Ωστόσο, το Ευρωπαϊκό Δικαστήριο έκρινε πως αυτή η πρακτική αποτελεί εμπόδιο στην ελεύθερη διακίνηση των ατόμων και κάλεσε τα κοινοτικά όργανα να θεσπίσουν την αναγκαία νομοθεσία στον τομέα αυτό [3]. Έτσι η «Πρώτη οδηγία του Συμβουλίου αριθ. 80/1263/ΕΟΚ για την εισαγωγή κοινοτικής άδειας οδήγησης» [4] καθιέρωσε την αρχή πως οι άδειες οι οποίες εκδίδονται από άλλα κράτη μέλη θα πρέπει να αναγνωρίζονται χωρίς την επιβολή νέων ελέγχων. Ο κάτοχος της άδειας ωστόσο ήταν ακόμη υποχρεωμένος να ανταλλάξει την άδειά του εντός έτους από την εγκατάστασή τους στο νέο κράτος μέλος.

[2] Σύμβαση για την οδική κυκλοφορία, 8 Νοεμβρίου 1968, σειρά συνθηκών Ηνωμένων Εθνών, Τόμος 1042, σ. 17.

[3] Υπόθεση 16/78 Choquet [1978] Συλλογή Νομολογίας του Δικαστηρίου 2293.

[4] ΕΕ L 375, 31.12.1991, σ. 1.

Με την απαίτηση για υποχρεωτική ανταλλαγή των αδειών, διατηρήθηκε ένα διοικητικό εμπόδιο στην ελεύθερη διακίνηση των προσώπων στα πλαίσια του νομικού πλαισίου που καθιερώθηκε με την οδηγία 80/1263/ΕΟΚ. Συχνά οι πολίτες αγνοούσαν αυτή τη νομική υποχρέωση, γεγονός που δεν πρέπει να αποτελεί έκπληξη δεδομένου ότι δεν υπήρχε ένδειξη για την υποχρέωση αυτή καταγεγραμμένη πάνω στην άδεια οδήγησης. Η οδηγία 91/439/ΕΟΚ κατήργησε αυτή τη διοικητική διαδικασία και εισήγαγε την υποχρεωτική αρχή της αμοιβαίας αναγνώρισης. Ωστόσο η θέση σε ισχύ και σε εφαρμογή αυτής της αρχής εμποδίστηκε από το γεγονός ότι οι περίοδοι ισχύος των αδειών και η περιοδικότητα των ιατρικών εξετάσεων δεν ήταν εναρμονισμένες. Καθώς τα νομικά συστήματα σχετικά με τις άδειες οδήγησης συνεχίζουν να διαφέρουν σημαντικά στα σημεία αυτά στα 18 κράτη μέλη του ΕΟΧ, η νομική αβεβαιότητα για τους πολίτες που εγκαθίστανται σε ένα άλλο κράτος μέλος αυξήθηκε αντί να μειωθεί. Αυτό εξηγείται λεπτομερώς στην «Ερμηνευτική ανακοίνωση της Επιτροπής για την κοινοτική άδεια οδήγησης» που εξέδωσε η Επιτροπή το Μάρτιο του 2002 [5].

[5] ΕΕ C 77, 28.3.2002, σ. 5.

Έχει ουσιώδη σημασία η κατάργηση αυτής της νομικής αβεβαιότητας για τους πολίτες, αβεβαιότητα που εμποδίζει την ελεύθέρη διακίνησή τους. Αυτή η πλευρά των αδειών οδήγησης εμπίπτει στα πλαίσια των πολύ ευρύτερων στόχων που καθόρισε το Ευρωπαϊκό Συμβούλιο στα πλαίσια της «ημερήσιας διάταξης της Λισσαβόνας», συγκεκριμένα την επίτευξη της κατά 100% λειτουργίας της εσωτερικής αγοράς. Η κατάργηση του τελευταίου εμποδίου στην ελεύθερη διακίνηση στον τομέα αυτό μπορεί να θεωρηθεί ως η ολοκλήρωση μιας διαδικασίας σταδιακής εναρμόνισης.

Προστασία κατά της πλαστογράφησης

Ένα ζήτημα το οποίο έχει αποκτήσει όλο και μεγαλύτερη σημασία, σίγουρα μετά τις 11 Σεπτεμβρίου 2001, είναι το ζήτημα της προστασίας κατά της πλαστογράφησης. Το ζήτημα αυτό τέθηκε σε επίπεδο ΕΕ, καθώς και από τους κυβερνητικούς εμπειρογνώμόνες που είναι αρμόδιοι για τις άδειες οδήγησης, και θεωρήθηκε ζήτημα υψίστης σπουδαιότητας.

Θα πρέπει να τονιστεί ότι στα πλαίσια ης παρούσας κατάστασης είναι σχεδόν αδύνατη η σωστή επιβολή του νόμου σχετικά με τις άδειες οδήγησης. Λόγω της έλλειψης εναρμόνισης σχετικά με τις περιόδους ισχύος, υπάρχουν πάνω από 80 διαφορετικά υποδείγματα και αντίστοιχα διαφορετικά δικαιώματα οδήγησης που είναι έγκυρα και κυκλοφορούν στα κράτη μέλη. Όμως μια άδεια οδήγησης όχι μόνο επιτρέπει την πρόσβαση σε κάθε είδους όχημα, με πιθανώς σημαντικό βάρος και διαστάσεις. σε πολλές χώρες της ΕΕ είναι επίσης δυνατόν να χρησιμοποιηθεί ως έγγραφο ταυτότητας για το άνοιγμα τραπεζικού λογαριασμού ή την κράτηση θέσεων σε αεροπλάνα.

Κατά συνέπεια, για λόγους που σχετίζονται με την προστασία κατά της πλαστογράφησης και την ελεύθερη διακίνηση των πολιτών, προτείνεται ως πρώτο βήμα να ληφθούν τώρα τα ακόλουθα μέτρα:

* το υπόδειγμα της άδειας οδήγησης σε χαρτί δεν θα μπορεί πλέον να χορηγείται με στόχο τον περαιτέρω περιορισμό του αριθμού των υποδειγμάτων αδείας που κυκλοφορούν σήμερα. Το μόνο υπόδειγμα κοινοτικής άδειας οδήγησης που θα πρέπει να χορηγείται θα είναι το πλαστικό τύπου «πιστωτικής» κάρτας που επιτρέπει υψηλότερη προστασία κατά της πλαστογράφησης.

* είναι δυνατόν να βελτιωθεί περαιτέρω η προστασία κατά της πλαστογράφησης αν υπάρχει η δυνατότητα εισαγωγής μικροκυκλώματος. Αυτό θα επιτρέψει στα κράτη μέλη που επιλέγουν την εισαγωγή μικροκυκλώματος στην άδεια οδήγησης, να επαναλάβουν τις πληροφορίες που είναι τυπωμένες πάνω στην κάρτα μέσα στο μικροκύκλωμα. Αυτή η περιορισμένη λειτουργία κάνει κατά συνέπεια δυνατή την αύξηση της προστασίας κατά της πλαστογράφησης (π.χ. είναι δυνατή η ασφάλιση της κάρτας με την χρησιμοποίηση λόγου χάριν κατάλληλης υποδομής δημόσιου κλειδιού (PKI) ή και ψηφιακής υπογραφής) με ταυτόχρονη εξασφάλιση της προστασίας των δεδομένων και των πληροφοριών που αφορούν τους πολίτες. Η λειτουργία του μικροκυκλώματος περιορίζεται ρητά στη λειτουργία της άδειας οδήγησης. Κατά συνέπεια διασφαλίζεται η δυνατότητα αφαίρεσης της άδειας μετά από σοβαρή παράβαση.

* εισαγωγή της έννοιας της περιορισμένης διοικητικής ισχύος των αδειών οδήγησης. Αυτό συνεπάγεται :

* την εισαγωγή περιοδικής διοικητικής ανανέωσης των αδειών οδήγησης που θα επιτρέψει την συνεχή επικαιροποίηση της προστασίας κατά της πλαστογράφησης για όλες τις άδειες.

* την ταυτόχρονη δυνατότητα επικαιροποίησης της φωτογραφίας πάνω στην άδεια, που αποτελεί άλλο ένα στοιχείο καταπολέμησης της πλαστογραφίας το οποίο διευκολύνει τη διαχείριση και επιβολή του νόμου όσον αφορά τις άδειες οδήγησης.

Η περιορισμένη διοικητική ισχύς δεν αναιρεί το δικαίωμα οδήγησης συγκεκριμένης κατηγορίας οχήματος, υποχρεώνει απλώς στην ανανέωση του εγγράφου το οποίο αποδεικνύει το δικαίωμα αυτό. Οι πολίτες θα διατηρήσουν τα δικαιώματα που έχουν αποκτήσει αλλά η τακτική ανανέωση του εγγράφου θα βοηθήσει να περιοριστούν οι εκτεταμένες δυνατότητες για πλαστογράφηση που υφίστανται σήμερα.

Αυτό ακριβώς το τελευταίο μέτρο θα επιτρέψει ταυτόχρονα την πλήρη κατάργηση των τελευταίων εμποδίων που παραμένουν για την ελεύθερη διακίνηση των πολιτών. Καθώς όλες οι νεοεκδιδόμενες άδειες οδήγησης θα έχουν την ίδια διοικητική ισχύ, η οποία θα εμφαίνεται πάνω στην άδεια οδήγησης, δεν θα απαιτείται η εφαρμογή ή ο υπολογισμός επιπλέον εθνικών κανόνων όπως ισχύει σήμερα. Το δικαίωμα οδήγησης καθιερώνεται σαφώς από το ίδιο το έγγραφο και έτσι είναι εύκολο να αναγνωριστεί από τον κάτοχο, τις διοικητικές αρχές και τις αρχές επιβολής του νόμου.

Όσον αφορά τις άδειες οδήγησης που κυκλοφορούν ήδη, η παρούσα πρόταση με την νεοεισαγόμενη διοικητική ισχύ, καταργεί το δικαίωμα των κρατών μελών να εφαρμόζουν την δική τους περίοδο ισχύος στους κατόχους αδειών που εκδίδονται από άλλα κράτη μέλη οι οποίοι εγκαθίστανται επίσημα στην επικράτειά τους. Οι άδειές τους θα παραμείνουν σε ισχύ όπως αναφέρεται στην άδεια οδήγησης. Πριν από τη λήξη, ο κάτοχος της άδειας θα πρέπει να ανανεώσει την άδεια οδήγησης στο κράτος μέλος όπου είναι η κανονική του κατοικία. Οι διατάξεις αυτές θα εξασφαλίσουν τέλος την αναγκαία νομική ασφάλεια για τον κάτοχο άδειας οδήγησης.

Δεν υποβάλλεται πρόταση αντικατάστασης όλων των υφιστάμενων παλαιών υποδειγμάτων άδειας οδήγησης, είτε λόγω έλλειψης επαρκούς προστασίας κατά της πλαστογράφησης, είτε λόγω διαφορετικών περιόδων ισχύος. Μια τέτοια διάταξη θα σήμαινε ότι θα έπρεπε να αντικατασταθούν εκατομμύρια άδειες οδήγησης, μια επιχείρηση τέτοιας κλίμακας που θα ήταν δύσκολη η διαχείρισή της ακόμη και αν αυτή κατανέμονταν σε περίοδο πέντε ή δέκα ετών. Κατά συνέπεια προτείνεται η περιορισμένη διοικητική ισχύς να εφαρμόζεται μόνο στις άδειες οδήγησης που χορηγούνται από την ημερομηνία εφαρμογής της παρούσας οδηγίας. Αυτό θα οδηγήσει σε βαθμιαία απόσυρση των παλαιών υποδειγμάτων.

Φυσικά, η μη ανανέωση όλων των υφιστάμενων αδειών συνεπάγεται πως για μια παρατεταμένη περίοδο, ορισμένα παλιά υποδείγματα αδειών που βρίσκονται σε κυκλοφορία, θα παρουσιάζουν χαμηλότερη προστασία κατά της πλαστογράφησης. Ωστόσο, η οδηγία 91/439/ΕΟΚ υποχρέωσε ήδη τα κράτη μέλη να λάβουν όλα τα δυνατά μέτρα κατά της πλαστογράφησης, και το άρθρο αυτό ξαναδιατυπώθηκε προκειμένου να συμπεριλάβει την παρακολούθηση όσον αφορά την πλαστογράφηση παλαιότερων υποδειγμάτων αδειών οδήγησης, γεγονός που οδηγεί ενδεχομένως στην απόσυρση των παλαιών υποδειγμάτων. Αυτό επιτρέπει τη διάκριση μεταξύ παλαιότερων υποδειγμάτων που διαθέτουν επαρκή προστασία κατά της πλαστογράφησης και εκείνων που δεν διαθέτουν καθόλου προστασία. Με την παρούσα πρόταση η Επιτροπή θα έχει τα μέσα να παρακολουθήσει στενά το ζήτημα αυτό και να ξεκινήσει τις αναγκαίες διαδικασίες εάν αυτά τα υποδείγματα αδειών δεν αποσυρθούν από τα ίδια τα κράτη μέλη. Ωστόσο, η ευθύνη ανήκει στα κράτη μέλη καθώς, με βάση την αρχή της επικουρικότητας, αυτά βρίσκονται στην καλύτερη θέση για να καθορίσουν τον ρυθμό της διαδικασίας αντικατάστασης.

Όλα τα παραπάνω μέτρα - η εισαγωγή της περιορισμένης διοικητικής ισχύος των νέων αδειών που οδηγεί σε βαθμιαία μείωση του αριθμού των υποδειγμάτων αδειών, η κατάργηση του υποδείγματος κοινοτικής άδειας οδήγησης σε χαρτί και η δυνατότητα εισαγωγής μικροκυκλώματος, θα βοηθήσουν στην αύξηση του επιπέδου της προστασίας κατά της πλαστογράφησης και των δυνατοτήτων επιβολής του νόμου. Κατά συνέπεια τα μέτρα αυτά θα συμβάλουν επίσης έμμεσα και στην ασφάλεια των οδικών μεταφορών, σημαντικό παράγοντα για την προστασία των πολιτών της Ευρωπαϊκής Ένωσης, με δεδομένη την πρόσβαση επιτρέπεται για ορισμένους τύπους οχημάτων.

Οδική ασφάλεια

Ένα άλλο σημαντικό μέρος της παρούσας πρότασης αναφέρεται σε ζητήματα που θα υποβοηθήσουν τη βελτίωση της οδικής ασφάλειας.

Όσον αφορά την εναρμόνιση των υποκατηγοριών [6], το άρθρο 11 της οδηγίας 91/439/ΕΟΚ απαιτεί από την Επιτροπή να υποβάλει πρόταση εντός πέντε ετών από την έναρξη ισχύος της οδηγίας (δηλαδή πριν την 1η Ιουλίου 2001). Σήμερα οι υποκατηγορίες είναι προαιρετικές. Η εναρμόνιση των υποκατηγοριών θα πρέπει να βοηθήσει την ενίσχυση της αρχής της σταδιακής πρόσβασης με την εισαγωγή κυμαινόμενης ελάχιστης ηλικίας 16 έως 24 έτη, ανάλογα με τα χαρακτηριστικά του οχήματος ή/και τις ευθύνες των οδηγών των συγκεκριμένων οχημάτων. Κατά συνέπεια οι προαιρετικές υποκατηγορίες θα πρέπει να επανακαθοριστούν ως υποχρεωτικές κατηγορίες. Από αυτή την άποψη τροποποιήθηκαν επίσης ορισμένοι ορισμοί οχημάτων. Οι αλλαγές αυτές θα πρέπει να θεωρηθούν στα πλαίσια των απαιτήσεων για την οδική ασφάλεια.

[6] Οι υποκατηγορίες που προβλέπονται από την οδηγία 91/439/ΕΟΚ είναι A1, B1, Γ1, Γ1+E, Δ1, Δ1+E. Αποτελούν υποδιαιρέσεις των κύριων κατηγοριών A - μηχανοκίνητα δίκυκλα, B - αυτοκίνητα, Γ - φορτηγά και Δ - λεωφορεία.

Η παρούσα πρόταση θα ευθυγραμμίσει επίσης την οδηγία 91/439/ΕΟΚ για τις άδειες οδήγησης με την πρόσφατη οδηγία 2003/59/ΕΚ σχετικά με την αρχική επιμόρφωση και την περιοδική κατάρτιση των οδηγών ορισμένων οδικών οχημάτων [7]. Κατά τον τρόπο αυτό η αρχή της σταδιακής πρόσβασης θα εφαρμοστεί επίσης για τους οδηγούς φορτηγών και λεωφορείων που δεν εμπίπτουν στο πεδίο εφαρμογής της οδηγίας 2003/59/ΕΚ.

[7] ΕΕ L 226, 10.9.2003.

Αξίζει επίσης να αναφερθεί στο σημείο αυτό η εισαγωγή κατηγορίας άδειας οδήγησης για μοτοποδήλατα. Τα μοτοποδήλατα, που αποτελούν δημοφιλές μεταφορικό μέσο, ιδίως για τους νέους, αλλά που ταυτόχρονα είναι μια από τις πιο τρωτές κατηγορίες οχήματος, δεν θα πρέπει πλέον να εξαιρούνται του πεδίου εφαρμογής της παρούσας νομοθεσίας.

Παρόλο που οι άδειες οδήγησης έχουν εναρμονιστεί σε μεγάλο βαθμό και η αμοιβαία αναγνώριση έχει καθιερωθεί ως γενική αρχή, τα πρόσωπα που παίζουν ζωτικό ρόλο στη διαδικασία αυτή, οι εξεταστές, έχουν μέχρι τώρα εξαιρεθεί του πεδίου εφαρμογής κάθε είδους εναρμόνισης. Προς το παρόν υπάρχουν σημαντικές διαφορές όσον αφορά την ποιότητα της εκπαίδευσής τους, παρόλο που η αποστολή του εξεταστή άδειας οδήγησης είναι ταυτόσημη σε όλα τα κράτη μέλη. Κατά συνέπεια ενδείκνυται η εισαγωγή νέου παραρτήματος IV που να καθορίζει τις ελάχιστες απαιτήσεις για τα αρχικά προσόντα και τη διαρκή εκπαίδευση των εξεταστών. Αυτό θα έχει ενδεχομένως ως αποτέλεσμα τη βελτίωση του επιπέδου εναρμόνισης των εξετάσεων οδήγησης σε ολόκληρη την ΕΕ και τον ΕΟΧ.

Κατά τη στιγμή της διοικητικής ανανέωσης, τα κράτη μέλη είναι δυνατόν να επιβάλουν ιατρικές εξετάσεις ή άλλα μέτρα οδικής ασφάλειας εάν το επιθυμούν. Προς το παρόν δεν θα υφίσταται παν-κοινοτική υποχρέωση για ιατρικές εξετάσεις των κατόχων αδειών οδήγησης για αυτοκίνητα ή μοτοσυκλέτες. Για τους κατόχους αδειών οδήγησης για φορτηγά και λεωφορεία, η περιοδικότητα των ήδη υποχρεωτικών ιατρικών εξετάσεων θα εναρμονιστεί και θα συμπίπτει με αυτή της διοικητικής ανανέωσης.

Τέλος, είναι σημαντικό πως η παρούσα πρόταση αντιμετωπίζει το ζήτημα της συντονισμένης πανευρωπαϊκής εφαρμογής της αφαίρεσης αδειών οδήγησης. Αυτό θα επιτευχθεί υπογραμμίζοντας την αρχή της μοναδικότητας των αδειών οδήγησης (ένας κάτοχος, μία άδεια). Σήμερα πολλοί πολίτες εγκαθίστανται σε διαφορετικό κράτος μέλος προκειμένου να υποβάλουν αίτηση για νέα άδεια οδήγησης όταν το κράτος μέλος όπου έχουν την κανονική τους κατοικία έχει αφαιρέσει την άδεια οδήγησής τους λόγω σοβαρής παράβασης οδήγησης. Η κατάσταση αυτή είναι εξαιρετικά προβληματική για την οδική ασφάλεια και ισοδυναμεί de facto με παράβαση της οδηγίας 91/439/ΕΟΚ [8]. Η παρούσα πρόταση αναφέρει ρητά ότι τα κράτη μέλη δεν είναι δυνατόν να εκδώσουν νέα άδεια οδήγησης για άτομο του οποίου η άδεια οδήγησης έχει αφαιρεθεί και το οποίο κατά συνέπεια είναι ακόμη κάτοχος κατά έμμεσο τρόπο άλλης άδειας οδήγησης. Η παρούσα πρόταση αντιμετωπίζει συνεπώς τον καλούμενο «τουρισμό αδειών οδήγησης» και θα πρέπει να συμπληρώσει τη Σύμβαση σχετικά με την αμοιβαία αναγνώριση της αφαίρεσης αδειών οδήγησης [9], η οποία αντιμετωπίζει το ίδιο ζήτημα για άτομα στο πλαίσιο της διεθνούς κυκλοφορίας, ζήτημα με το οποίο ασχολούνται οι Συμβάσεις της Γενεύης [10] και Βιέννης [11].

[8] Το άρθρο 7 παράγραφος 5 της οδηγίας 91/439/ΕΟΚ προβλέπει ότι «κανένας δεν μπορεί να έχει υπό την κατοχή του άδεια οδήγησης από κράτη μέλη περισσότερα του ενός».

[9] Πράξη του Συμβουλίου της 17ης Ιουνίου 1998 για την κατάρτιση σύμβασης σχετικά με τις αποφάσεις έκπτωσης από το δικαίωμα οδήγησης, ΕΕ C 216, 10.7.1998.

[10] Σύμβαση σχετικά με την οδική ασφάλεια, 19 Σεπτεμβρίου 1949, Σειρά συμβάσεων Ηνωμένων Εθνών, Τόμος 125, σ. 3.

[11] Βλέπε υποσημείωση 2.

Αναδιατύπωση

Η παρούσα πρόταση αποτελεί αναδιατύπωση της οδηγίας 91/439/ΕΟΚ, με βάση τη Διοργανική συμφωνία για την τεχνική της αναδιατύπωσης των νομικών πράξεων [12]. Αυτό σημαίνει ότι ενσωματώνει σε ένα μοναδικό κείμενο τόσο τις ουσιαστικές τροποποιήσεις που εισάγει στην οδηγία 91/439/ΕΟΚ όσο και τις αμετάβλητες διατάξεις της οδηγίας αυτής. Η παρούσα πρόταση θα αντικαταστήσει και θα καταργήσει την οδηγία 91/439/ΕΟΚ. Αυτό θα πρέπει να βοηθήσει την Κοινοτική νομοθεσία να γίνει πιο προσιτή και διαφανής.

[12] Διοργανική συμφωνία της 28ης Μαρτίου 2001 για μια πλέον συστηματοποιημένη χρήση της τεχνικής της αναδιατύπωσης των νομικών πράξεων, ΕΕ C 77, 28.3.2002.

Συμπέρασμα

Συμπερασματικά, οι τρεις κύριοι στόχοι της παρούσας πρότασης είναι οι ακόλουθοι:

* Μείωση των δυνατοτήτων πλαστογράφησης : κατάργηση της δυνατότητας έκδοσης υποδείγματος άδειας οδήγησης σε χαρτί προς όφελος μόνον του υποδείγματος άδειας οδήγησης σε πλαστική κάρτα. δυνατότητα εισαγωγής μικροκυκλώματος στην άδεια οδήγησης. εισαγωγή περιορισμένης διοικητικής ισχύος για όλες τις νέες άδειες που εκδίδονται από την ημερομηνία εφαρμογής της πρότασης.

* Διασφάλιση της ελεύθερης διακίνησης των πολιτών με το παραπάνω μέσο της εισαγωγής περιορισμένης διοικητικής ισχύος και με την εναρμόνιση της περιοδικότητας των ιατρικών εξετάσεων για τους επαγγελματίες οδηγούς.

* Συμβολή στη βελτίωση της οδικής ασφάλειας: εισαγωγή άδειας οδήγησης για μοτοποδήλατα. επέκταση της αρχής της σταδιακής πρόσβασης σε άδειες οδήγησης για τους πιο ισχυρούς τύπους οχημάτων. εισαγωγή ελάχιστων απαιτήσεων για τα αρχικά προσόντα και τη διαρκή εκπαίδευση των εξεταστών. ενίσχυση της αρχής της μοναδικότητας της άδειας οδήγησης (ένας κάτοχος, μία άδεια).

I. Περιορισμός των δυνατοτήτων πλαστογράφησης

I.1. Περιγραφή της παρούσας κατάστασης

(1) Η άδεια οδήγησης επιτρέπει στον κάτοχό της να οδηγεί μια ορισμένη κατηγορία οχήματος. Το δικαίωμα αυτό θεωρείται πολύ σημαντικό τόσο από την κοινωνία όσο και από τον εθνικό και κοινοτικό νομοθέτη. Για πολλούς ανθρώπους, η απόκτησης άδειας οδήγησης ισοδυναμεί με την πρόσβαση σε μεγαλύτερη ελευθερία κίνησης. Ο νομοθέτης έχει επιβάλλει αυστηρούς κανόνες για την έκδοση και την ανανέωση των αδειών, ενέργειες που έχουν ανατεθεί σε αρμόδιες αρχές και στηρίζονται στην αρχή της κανονικής κατοικίας. Αυτό εξασφαλίζει αυστηρό έλεγχο ολόκληρης της διαδικασίας. Η οδηγία 91/439/ΕΟΚ προχωρεί μέχρι του σημείου να απαγορεύει ρητά σε οποιονδήποτε να κατέχει πάνω από μία άδεια οδήγησης.

(2) Ωστόσο, μετά την έκδοση της άδειας οδήγησης, η αυστηρή παρακολούθηση υπό τη μορφή κανονικής ανανέωσης του εγγράφου δεν εφαρμόζεται από όλα τα κράτη μέλη. Αυτή η έλλειψη εναρμόνισης των περιόδων ισχύος των αδειών οδήγησης αποτελεί τον κύριο λόγο για τον πολύ μεγάλο αριθμό διαφορετικών υποδειγμάτων άδειας οδήγησης (πάνω από 80) που ισχύουν και κυκλοφορούν προς το παρόν στα κράτη μέλη του Ευρωπαϊκού Οικονομικού Χώρου, πολλά από τα οποία δεν συμφωνούν με τα εναρμονισμένα κοινοτικά υποδείγματα. Πολλά έχουν ηλικία αρκετών δεκαετιών και είναι πολύ εύκολο να παραποιηθούν. Ως αποτέλεσμα η επιβολή του νόμου στον τομέα των αδειών οδήγησης είναι σχεδόν ανύπαρκτη σε ορισμένα κράτη μέλη. Με βάση τα δικαιώματα που εξασφαλίζει η άδεια οδήγησης, η κατάσταση αυτή θα πρέπει να βελτιωθεί γρήγορα και αποτελεσματικά.

(3) Προκειμένου να αποσαφηνιστεί η παρούσα κατάσταση και σύμφωνα με την υποχρέωση που περιέχεται στο άρθρο 10 της οδηγίας 91/439/ΕΟΚ, η Επιτροπή εξέδωσε απόφαση σχετικά με την ισοδυναμία μεταξύ ορισμένων κατηγοριών αδειών οδήγησης [13]. Η απόφαση αυτή αποτελεί επισκόπηση όλων των υποδειγμάτων αδειών σε ισχύ και καθορίζει τα αντίστοιχα δικαιώματα με βάση το άρθρο 3 της οδηγίας 91/439/ΕΟΚ [14]. Οι πίνακες των ισοδυναμιών που περιέχονται στην παραπάνω απόφαση είναι εξαιρετικά πολύπλοκοι και δεν αποσαφηνίζουν το ζήτημα πέρα από την απλή περιγραφή όλων των υφιστάμενων αδειών. Η εναρμόνιση των περιόδων ισχύος θα πρέπει να συμβάλλει στη σταδιακή μείωση του αριθμού των υποδειγμάτων αδειών.

[13] 2000/275/ΕΚ: Απόφαση της Επιτροπής, της 21ης Μαρτίου 2000, για την ισοδυναμία μεταξύ ορισμένων κατηγοριών αδειών οδήγησης, ΕΕ L 91, 12.4.2000, σ. 1.

[14] Παράδειγμα ισοδυναμίας: άδεια κατηγορίας «Β» που εκδόθηκε στη Γερμανία από την 1η Ιουνίου 1982 ως τις 2 Οκτωβρίου 1990 ισοδυναμεί με τις κατηγορίες Β, Β+Ε, Γ1 και Γ1+Ε όπως ορίζονται στο άρθρο 3 της οδηγίας 91/439/ΕΟΚ.

(4) Προς το παρόν η περίοδος ισχύος για άδειες αυτοκινήτου και μοτοσυκλέτας σε τέσσερα κράτη μέλη δεν έχουν χρονικό περιορισμό [15]. Σε πολλά άλλα κράτη μέλη ορισμένες κατηγορίες αδειών ισχύουν για αρκετές δεκαετίες. Με την εισαγωγή εναρμονισμένης και περιοδικής υποχρεωτικής ανταλλαγής των αδειών, είναι δυνατό να επικαιροποιηθούν όλα τα νέα έγγραφα προκειμένου να εισαχθούν χαρακτηριστικά ασφάλειας τελευταίου τύπου με στόχο τη μείωση του κινδύνου παραχάραξης και πλαστογράφησης.

[15] Αυστρία, Βέλγιο, Γαλλία και Γερμανία. Ωστόσο η Γαλλία αποφάσισε πρόσφατα να αλλάξει αυτή την πολιτική και πρόκειται να εφαρμόσει νέα νομοθεσία για το ζήτημα αυτό.

(5) Η περιοδική ανανέωση του εγγράφου θα πρέπει επίσης να εξασφαλίσει ότι η φωτογραφία πάνω στην άδεια οδήγησης είναι πρόσφατη φωτογραφία του κατόχου. Το πρόβλημα αυτό είναι πιο έντονο σε εκείνα τα κράτη μέλη όπου ισχύουν απεριόριστες περίοδοι ισχύος.

(6) Ως παράπλευρο αποτέλεσμα, τα μέτρα αυτά θα συμβάλουν στην ασφάλεια των μεταφορών. Η ύπαρξη μειωμένου αριθμού υποδειγμάτων αδειών, με υψηλότερη προστασία εναντίον της πλαστογράφησης, τα οποία ανανεώνονται τακτικά και κατά συνέπεια μπορούν να εντοπιστούν ευκολότερα, θα ενισχύσει τις δυνατότητες αποτελεσματικής εφαρμογής του νόμου και καλύτερης διαχείρισης.

I.2. Προτάσεις

Προτάση1: διαγραφή του παραρτήματος Ι, υπόδειγμα άδειας οδήγησης σε χαρτί

(7) Προκειμένου να περιοριστεί ο αριθμός των διαφορετικών υποδειγμάτων αδειών που κυκλοφορούν και να ενισχυθεί περαιτέρω η προστασία κατά της πλαστογράφησης, ενδείκνυται η κατάργηση του κοινοτικού υποδείγματος άδειας οδήγησης σε χαρτί.

Πρόταση 2: προαιρετική εισαγωγή μικροκυκλώματος

(8) Προκειμένου να ενισχυθεί περαιτέρω η προστασία κατά της πλαστογράφησης, ενδείκνυται όπως τα κράτη μέλη έχουν τη δυνατότητα να εισάγουν μικροκύκλωμα στο κοινοτικό υπόδειγμα άδειας οδήγησης σε πλαστική κάρτα. Η επανάληψη στο μικροκύκλωμα των πληροφοριών που είναι τυπωμένες πάνω στην κάρτα καθιστά δυνατή την ενίσχυση της προστασίας κατά της πλαστογράφησης και εξασφαλίζει ταυτόχρονα την προστασία των δεδομένων και των πληροφοριών που αφορούν τους πολίτες. Η λειτουργία του μικροκυκλώματος περιορίζεται στη λειτουργία της άδειας οδήγησης. Διασφαλίζεται έτσι η δυνατότητα αφαίρεσης της άδειας μετά από σοβαρή παράβαση.

(9) Οι τεχνικές προδιαγραφές απομένουν να καθοριστούν από την Επιτροπή μέσω της διαδικασίας Επιτροπολογίας προκειμένου να διασφαλιστεί η μελλοντική διαλειτουργικότητα. Αυτό θα ενισχύσει το επίπεδο προστασίας του εγγράφου κατά της πλαστογράφησης και κατά συνέπεια να ενισχύσει περαιτέρω τις δυνατότητες εφαρμογής του νόμου. Ως δευτερεύον αποτέλεσμα θα βελτιωθεί η ασφάλεια των μεταφορών και η κυκλοφορία με οχήματα γενικώς.

Πρόταση 3: Διοικητική ανανέωση (νέο άρθρο 7, παράγραφος 2)

(10) Οι άδειες για τις κατηγορίες AM, A1, A2, A, B, B1 και B+E, που θα εκδοθούν από τα κράτη μέλη μετά την έναρξη ισχύος της παρούσας οδηγίας, θα έχουν μέγιστη διοικητική ισχύ 10 ετών. Οι άδειες των κατόχων που είναι ηλικίας άνω των 65 ετών θα έχουν μέγιστη διοικητική ισχύ 5 ετών.

(11) Οι άδειες των κατηγοριών Γ, Γ+Ε, Γ1, Γ1+Ε, Δ, Δ+Ε, Δ1, Δ1+Ε που θα εκδοθούν από τα κράτη μέλη μετά την έναρξη ισχύος της παρούσας οδηγίας θα έχουν μέγιστη διοικητική ισχύ 5 ετών. Οι άδειες των οποίων οι κάτοχοι είναι ηλικίας άνω των 65 ετών θα έχουν μέγιστη διοικητική ισχύ ενός έτους. Αυτό αποτελεί τρέχουσα πρακτική στα περισσότερα κράτη μέλη.

(12) Η παραπάνω διοικητική ισχύς θα εφαρμόζεται για άδειες (όλων των κατηγοριών) που εκδόθηκαν από τα κράτη μέλη πριν από την έναρξη ισχύος της τροποποίησης της οδηγίας 91/439/ΕΟΚ μόνο στις περιπτώσεις που η περίοδος ισχύος η οποία αναφέρεται στην άδεια λήξει ή όταν η άδεια πρέπει να αντικατασταθεί σε περίπτωση απώλειας ή κλοπής.

Αναμενόμενα αποτελέσματα

(13) Η εναρμονισμένη, υποχρεωτική και τακτική διοικητική ανανέωση των αδειών οδήγησης θα βοηθήσει να επιτευχθούν οι ακόλουθοι στόχοι:

* πρόληψη της πλαστογράφησης: όλα τα έγγραφα που βρίσκονται σε κυκλοφορία θα πρέπει να επικαιροποιούνται τακτικά, με χρήση των πλέον σύγχρονων χαρακτηριστικών ασφάλειας προκειμένου να μειωθεί η πιθανότητα παραχάραξης και πλαστογράφησης. η φωτογραφία πάνω στο έγγραφο θα είναι πρόσφατη φωτογραφία του κατόχου.

* σταδιακή μείωση του αριθμού των υποδειγμάτων αδειών που κυκλοφορούν: αυτό θα βοηθήσει στην αποσαφήνιση της πολύπλοκης παρούσας κατάστασης και θα εξασφαλίσει καλύτερες δυνατότητες για την εφαρμογή του νόμου.

* βελτίωση της ελεύθερης διακίνησης των κατόχων αδειών: η ισχύς των αδειών θα εναρμονιστεί, και δεν θα υφίστανται πλέον περιορισμοί που θα προκύπτουν από την εφαρμογή εθνικών περιόδων ισχύος ή από την επιβολή τακτικών ιατρικών εξετάσεων.

(14) Ο κανόνας δεν θα επηρεάσει τα ήδη αποκτημένα δικαιώματα και κατά συνέπεια θα ισχύσει μόνο στις νεοεκδιδόμενες άδειες. Η νεοεισαχθείσα διοικητική ισχύς θα ισχύσει μόνο στην περίπτωση που μια άδεια η οποία είχε εκδοθεί πριν από την έναρξη ισχύος της παρούσας οδηγίας θα πρέπει να ανανεωθεί ή στην περίπτωση απώλειας ή κλοπής. Τη στιγμή αυτή θα πρέπει να εκδοθεί το μοναδικό υπόδειγμα άδειας οδήγησης σε πλαστική κάρτα που καθορίζεται στην παρούσα οδηγία σύμφωνα με το άρθρο 1.1 και το παράρτημα Ι.

(15) Λόγω της σπουδαιότητας των δικαιωμάτων που παρέχει η άδεια οδήγησης κατηγορίας Γ ή Δ (ή οι σχετικές υποκατηγορίες και κατηγορίες με ρυμουλκούμενο) η περίοδος ισχύος της άδειας αυτής, όταν χορηγείται σε άτομα ηλικία άνω των 65 ετών, θα περιοριστεί στο ένα έτος.

II. Διασφάλιση της ελεύθερης κυκλοφορίας των πολιτών

III.1. Περιγραφή της παρούσας κατάστασης

(16) Το άρθρο 1 παράγραφος 2 της οδηγίας 91/439/EΟΚ ορίζει ότι όλες οι άδειες οδήγησης που χορηγούν τα κράτη μέλη πρέπει να αναγνωρίζονται αμοιβαία. Η αρχή αυτή ισχύει χωρίς περαιτέρω υποχρέωση [16].

[16] Ο καθορισμός του πεδίου εφαρμογής της αρχής της αμοιβαίας αναγνώρισης καθιερώθηκε από το Ευρωπαϊκό Δικαστήριο στην παράγραφο 26 της υπόθεσης C-193/94 Skanavi: "Το άρθρο 1 παράγραφος 2 [...] προβλέπει την αμοιβαία αναγνώριση, χωρίς διατύπωση, των αδειών οδήγησης που εκδίδονται από τα κράτη μέλη». Παράδειγμα διατύπωσης είναι δυνατό να θεωρηθεί η υποχρεωτική καταγραφή των αδειών με την ευκαιρία της εγκατάστασης σε άλλο κράτος μέλος.

(17) Προς το παρόν η αρχή της αμοιβαίας αναγνώρισης των αδειών που χορηγούνται σε ένα κράτος μέλος δυσχεραίνεται από την τακτική εφαρμογή των εθνικών διατάξεων σχετικά με την ισχύ των αδειών και την περιοδικότητα των ιατρικών εξετάσεων. Η πρακτική αυτή βρίσκεται σε συμφωνία με το άρθρο 1 παράγραφος 3, που αποτελεί εξαίρεση της γενικής αρχής του άρθρου 1 παράγραφος 2 που αναφέρθηκε παραπάνω.

(18) Μέσω της εφαρμογής του άρθρου 1 παράγραφος 3, ένας πολίτης της Κοινότητας που αλλάζει την κανονική του κατοικία από ένα κράτος μέλος σε άλλο, είναι δυνατό να υποχρεωθεί να υποστεί ιατρική εξέταση ή να διαπιστώσει πως η άδειά του λήγει σε διαφορετικό χρόνο από αυτόν που σημειώνεται πάνω στην άδεια, και οποίος θα ίσχυε στο κράτος μέλος το οποίο εξέδωσε την άδειά του. Προς το παρόν, όλα σχεδόν τα κράτη μέλη έχουν διαφορετικά καθεστώτα όσον αφορά τις ιατρικές εξετάσεις και την περίοδο ισχύος των αδειών. Αυτό σημαίνει πως κανένας σχεδόν πολίτης που εγκαθίσταται σε ένα άλλο κράτος μέλος δεν είναι δυνατό να γνωρίζει πότε θα λήξει η άδειά του/της λόγω των διαφορετικών περιόδων ισχύος, ούτε γνωρίζει πότε οφείλει να υποστεί την ιατρική εξέταση που προβλέπεται από τη νομοθεσία της χώρας αυτής.

(19) Προκειμένου να επιτευχθεί σε γενική κλίμακα η αποτελεσματική αμοιβαία αναγνώριση όλων των αδειών που χορηγούνται από τα κράτη μέλη, θα πρέπει να υιοθετηθούν τα μέτρα που περιγράφονται παρακάτω σχετικά με τις περιόδους ισχύος και τις ιατρικές εξετάσεις.

Περίοδοι ισχύος

(20) Οι περίοδοι ισχύος των αδειών δεν έχουν ακόμη εναρμονισθεί. Σε ορισμένα κράτη μέλη ορισμένες κατηγορίες χορηγούνται για όλη τη διάρκεια της ζωής του κατόχου. Σε άλλα οι άδειες πρέπει να ανανεώνονται σε τακτά διαστήματα ή μετά από κάποια ορισμένη ηλικία.

(21) Το άρθρο 1 παράγραφος 3 προβλέπει πως τα κράτη μέλη είναι δυνατό να εφαρμόσουν τις εθνικές τους διατάξεις για την περίοδο ισχύος των αδειών. Στην πράξη τα καθεστώτα ισχύος διαφέρουν ευρέως ανάμεσα στα κράτη μέλη. Ως αποτέλεσμα, στις περισσότερες περιπτώσεις ισχύει διαφορετική περίοδος ισχύος για τον κάτοχο άδειας στην περίπτωση που αλλάξει κατοικία. Στην περίπτωση για παράδειγμα που ο Γερμανός κάτοχος άδειας μετακομίσει στις Κάτω Χώρες, θα διαθέτει έγγραφο το οποίο αναφέρει πως η άδεια ισχύει για όλη τη διάρκεια της ζωής του. Οι Κάτω Χώρες θα εφαρμόσουν τη νομοθεσία τους για τις περιόδους ισχύος και θα υποχρεώσουν τον Γερμανό κάτοχο της άδειας να ανταλλάξει την άδειά του μετά από περίοδό 10 ετών. Ή αν για παράδειγμα, ένας Σουηδός κάτοχος άδειας πάει να ζήσει στην Ισπανία για να απολαύσει μερικά από τα χρόνια του ως συνταξιούχος, θα αντιμετωπίσει την ισπανική νομοθεσία που απαιτεί τακτικές ιατρικές εξετάσεις και ανανεώσεις της άδειας (αντί της καθαρά διοικητικής ανανέωσης κάθε 10 χρόνια που ισχύει στη Σουηδία). Η κατάσταση αυτή δημιουργεί νομική αβεβαιότητα και έλλειψη διαφάνειας. Αυτό έχει εκφραστεί από τα παράπονα που έχει λάβει η Επιτροπή από εκατοντάδες πολίτες, με αποτέλεσμα η αρχή της αμοιβαίας αναγνώρισης να μην έχει επιτευχθεί αποτελεσματικά στην πράξη και να μην διασφαλίζεται η ελεύθερη διακίνησή τους.

(22) Όσον αφορά τους κατόχους αδειών που εγκαθίστανται ως μόνιμοι κάτοικοι σε άλλο κράτος μέλος, ανακύπτει το πρόσθετο πρακτικό πρόβλημα του υπολογισμού των περιόδων ισχύος. Δεδομένου ότι οι περίοδοι διαφέρουν για όλα τα κράτη μέλη, ο κάτοχος της άδειας είναι δυνατό να υποχρεωθεί να ανταλλάξει την άδειά του σε ένα κράτος μέλος στο οποίο ισχύει μικρότερη περίοδος ισχύος, γεγονός που υπονομεύει την αρχή της αμοιβαίας αναγνώρισης.

(23) Η κατάσταση που περιγράφηκε παραπάνω χαρακτηρίζεται από έλλειψη διαφάνειας, τόσο για τους πολίτες όσο και για τις αρχές και δημιουργεί νομική αβεβαιότητα. Δεν είναι δυνατό να εμπιστευθεί κανείς τις πληροφορίες που περιέχονται στην άδεια. Η κατάσταση αυτή μπορεί να αποσαφηνιστεί μόνο με την εναρμόνιση των περιόδων ισχύος των αδειών. Όλες οι νέες άδειες που θα εκδοθούν μετά την έκδοση της παρούσας οδηγίας θα πρέπει να ανανεώνονται περιοδικά λόγω της διοικητικής περιόδου ισχύος και θα ανταλλάσσονται με νέο υπόδειγμα, το οποίο θα περιλαμβάνει σύγχρονα χαρακτηριστικά ασφάλειας.

Ιατρικές εξετάσεις

(24) Το ζήτημα αυτό συνδέεται στενά με τις περιόδους ισχύος, Στην πλειοψηφία των κρατών μελών, η επιβολή ιατρικών εξετάσεων ταυτίζεται με την περίοδο ισχύος των αδειών. Ωστόσο, η περιοδικότητα των ιατρικών εξετάσεων δεν έχει εναρμονιστεί με την οδηγία 91/439/ΕΟΚ. Το άρθρο 1 παράγραφος 3 επιτρέπει στα κράτη μέλη να εφαρμόσουν την περιοδικότητα των ιατρικών εξετάσεων που επιβάλλουν στους πολίτες τους και στους πολίτες που εγκαθίστανται στην επικράτειά τους.

(25) Το παράρτημα ΙΙΙ της οδηγίας 91/439/ΕΟΚ καθορίζει τις ελάχιστες προδιαγραφές για τη σωματική και τη διανοητική ικανότητα οδήγησης οχήματος με κινητήρα. Όλοι οι κάτοχοι άδειας οφείλουν να συμμορφώνονται με τις απαιτήσεις για σωματική και διανοητική ικανότητα που καθορίζονται στο παράρτημα αυτό, τόσο κατά τη στιγμή της πρώτης έκδοσης όσο και μετά την απόκτηση της άδειας.

(26) Για τους σκοπούς του παραρτήματος ΙΙΙ της οδηγίας 91/439/ΕΟΚ, οι κατηγορίες των αδειών οδήγησης έχουν υποδιαιρεθεί σε δύο ομάδες. Η ομάδα Ι περιλαμβάνει τις κατηγορίες A1, A, B1, B και B+E (αυτοκίνητα και μοτοσυκλέτες), η ομάδα 2 αποτελείται από τις κατηγορίες Γ1, Γ1+E, Γ, Γ+E, Δ1, Δ1+E, Δ and Δ+E (λεωφορεία και φορτηγά).

(27) Όσον αφορά την ομάδα 1, δεν επιβάλλεται ιατρική εξέταση κατά τη στιγμή της πρώτης χορήγησης άδειας οδήγησης. Ιατρική εξέταση επιβάλλεται μόνο στις περιπτώσεις αμφιβολίας όσον αφορά την ικανότητα του αιτούντος να οδηγεί. Ιατρικές εξετάσεις δεν επιβάλλονται ούτε και μετά την απόκτηση της άδειας. Οι κανόνες που ισχύουν σχετικά με τα διαστήματα ανάμεσα στις ιατρικές εξετάσεις για αυτές τις κατηγορίες αδειών αυτοκινήτων και μοτοσυκλετών δεν είναι οι ίδιες στα περισσότερα κράτη μέλη. Παρόλα αυτά, είναι δυνατόν να προσδιοριστούν τρεις κύριες προσεγγίσεις για όλα τα κράτη μέλη:

* καθόλου υποχρεωτική ιατρική εξέταση μετά την απόκτηση της αρχικής άδειας οδήγησης από τον κάτοχο της άδειας.

* υποχρεωτικές ιατρικές εξετάσεις μετά από μια ορισμένη ηλικία. ή

* υποχρεωτικές ιατρικές εξετάσεις ανά διαστήματα 5 ή 10 ετών.

(28) Για τους οδηγούς λεωφορείων και φορτηγών (οχήματα ομάδας 2) η οδηγία 41/439/ΕΟΚ απαιτεί περιοδικές ιατρικές εξετάσεις. Ωστόσο δεν καθορίζονται τα διαστήματα μεταξύ των εξετάσεων. Στην πράξη , όλα τα κράτη μέλη επιβάλλουν περιοδικές ιατρικές εξετάσεις για την ομάδα αυτή των οδηγών, τις περισσότερες φορές ανά διαστήματα 5 ετών.

(29) Η αποσαφήνιση των εθνικών κανόνων που διέπουν τις ιατρικές εξετάσεις θα αφαιρέσει τα εμπόδια που περιγράφηκαν όσον αφορά την αποτελεσματική αμοιβαία αναγνώριση των αδειών και την ελεύθερη διακίνηση των ατόμων. Αυτό είναι δυνατό να επιτευχθεί με την εναρμόνιση της περιοδικότητας για τους οδηγούς της ομάδας 2 (φορτηγά και λεωφορεία) ενώ για τους οδηγούς της ομάδας 1 (αυτοκίνητα και μοτοσυκλέτες) θα πρέπει να επιτραπεί στα κράτη μέλη να πραγματοποιούν τέτοιου είδους εξετάσεις εάν το επιθυμούν, αλλά μόνο κατά τη στιγμή της ανανέωσης. Ένα τέτοιο μέτρο θα ενισχύσει την διαφάνεια για τους πολίτες και τις αρχές, θα βοηθήσει στην αποτελεσματική ελεύθερη διακίνηση των πολιτών και θα συμβάλει στην ενίσχυση της οδικής ασφάλειας.

II.2. Προτάσεις

(30) Τα παραπάνω προβλήματα είναι δυνατό να επιλυθούν με το μέτρο που προτείνεται στο σημείο Ι.2, την εισαγωγή δηλαδή της διοικητικής ανανέωσης. Η πρόταση αυτή θα εξασφαλίσει πραγματική ελεύθερη διακίνηση των πολιτών όσον αφορά τις άδειες οδήγησης.

(31) Προκειμένου να εξασφαλιστεί η εισαγωγή διοικητικής περιόδου ισχύος, το άρθρο 1 παράγραφος 3 πρέπει να διαγραφεί. Όλες οι νεοεκδιδόμενες άδειες οδήγησης θα έχουν ταυτόσημη διοικητική ισχύ σε όλη την Ευρωπαϊκή Ένωση. Όλες οι παλαιές άδειες που ισχύουν ακόμη και βρίσκονται σε κυκλοφορία θα πρέπει να αναγνωριστούν ως τέτοιες χωρίς δυνατότητα περιορισμού της ισχύος ή επιβολή περιοριστικών μέτρων όπως ιατρικών εξετάσεων.

III. Συμβολή στην βελτίωση της οδικής ασφάλειας

III.1. Το ζήτημα των περιοδικών ιατρικών εξετάσεων

Περιγραφή της παρούσας κατάστασης

(32) Οι περιοδικές ιατρικές εξετάσεις των οδηγών λεωφορείων και φορτηγών δικαιολογούνται λόγω της αυξημένης ευθύνης των οδηγών αυτών. Επιπλέον, τα χαρακτηριστικά των οχημάτων αυτών, (βάρη, διαστάσεις, φορτίο κλπ.) και ο χρόνος που καταναλώνεται στην οδήγηση, απαιτούν υψηλή εξειδίκευση και αυξημένη σωματική καταλληλότητα. Κατά συνέπεια οι εξετάσεις στις οποίες θα πρέπει να υποβάλλονται οι οδηγοί αυτοί θα πρέπει να πραγματοποιούνται σε τακτικά διαστήματα που υπολογίζονται από την ημερομηνία έκδοσης της άδειας. Οι απαιτήσεις για τους οδηγούς λεωφορείων και φορτηγών θα είναι πιο αυστηρές από αυτές που ισχύουν για τους οδηγούς αυτοκινήτων και μοτοσυκλετών.

(33) Η εναρμόνιση της περιοδικότητας των ιατρικών εξετάσεων για τους κατόχους αδειών της ομάδας 2, ιδίως τους επαγγελματίες οδηγούς, προτείνεται επίσης διότι οι διαφορετικές ιατρικές απαιτήσεις στα κράτη μέλη έχουν ως αποτέλεσμα στρέβλωση του ανταγωνισμού.

Πρόταση

(34) Με επιφύλαξη διατάξεων που είναι δυνατόν να θεσπιστούν από το Συμβούλιο ή στο μέλλον, κάθε κράτος μέλος είναι δυνατόν, σύμφωνα με εθνικά κριτήρια, να καθορίσει την περιοδικότητα των ιατρικών εξετάσεων για τις κατηγορίες ΑΜ, Α1, Α2, Α, Β, Β1 και Β και Ε, εφόσον οι εξετάσεις αυτές συμπίπτουν με τη διοικητική ανανέωση της άδειας.

(35) Είναι υποχρεωτική η εξέταση όσον αφορά την εκπλήρωση των ελάχιστων κριτηρίων υγείας, όπως αυτά καθορίζονται στο παράρτημα ΙΙΙ της οδηγίας, για τις άδειες οδήγησης σε κάθε διοικητική ανανέωση των αδειών των κατηγοριών Γ, Γ+Ε, Γ1, Γ1+Ε, Δ, Δ+Ε, Δ1 και Δ1+Ε.

(36) Οι ιατρικές εξετάσεις που πρέπει να πραγματοποιηθούν πρέπει να συμπίπτουν με τη διοικητική ανανέωση του εγγράφου της άδειας. Αυτό θα ενισχύσει τη διαφάνεια για τους πολίτες. Η ημερομηνία λήξης που αναγράφεται στην άδεια θα πρέπει να αναφέρει σαφώς πως το έγγραφο θα πρέπει να ανανεωθεί. τη στιγμή αυτή είναι δυνατό να πραγματοποιηθεί ιατρική εξέταση για την ομάδα 1 ή θα πρέπει να επιβληθεί για την ομάδα 2. Δεν θα απαιτείται ιατρική εξέταση σε ημερομηνία διαφορετική από την ημερομηνία λήξης που αναγράφεται στην άδεια.

(37) Ιατρικές εξετάσεις θα πραγματοποιούνται πάντα στο κράτος μέλος της κανονικής κατοικίας στο οποίο πραγματοποιείται η ανανέωση. Κατ' εφαρμογή της αρχής της επικουρικότητας, τα ίδια τα κράτη μέλη είναι δυνατόν να ορίσουν την αρμόδια αρχή.

III.2. Ορισμοί των κατηγοριών οχημάτων [17]

[17] Η έκφραση κατηγορίες οχημάτων χρησιμοποιείται για να υποδηλώσει οχήματα που είναι δυνατό να οδηγηθούν με δεδομένη κατηγορία άδειας οδήγησης.

(38) Η πρακτική εφαρμογή της οδηγίας 91/439/ΕΟΚ απεκάλυψε την ανάγκη αποσαφήνισης των ορισμών αρκετών κατηγοριών οχημάτων. Επιπλέον, το άρθρο 11 της οδηγίας 91/439/ΕΟΚ καθορίζει ρητή υποχρέωση της Επιτροπής να αναθεωρήσει τις υποκατηγορίες εντός πέντε ετών από την έναρξη ισχύος της οδηγίας (δηλαδή πριν την 1η Ιουλίου 2001) και να προτείνει την πιθανή τους εναρμόνιση ή κατάργηση. Στα πλαίσια των απαιτήσεων για οδική ασφάλεια, η έννοια της σταδιακής πρόσβασης θα επεκταθεί σε ορισμένες κατηγορίες αδειών. Για σκοπούς διαφάνειας, όλες οι κατηγορίες θα αναφερθούν παρακάτω. Όλες οι υποκατηγορίες θα μετατραπούν σε κατηγορίες στην προτεινόμενη τροποποίηση και θα εισαχθούν σε όλα τα κράτη μέλη, εκτός από την κατηγορία Β1 η οποία θα παραμείνει προς το παρόν προαιρετική.

III.2.1. Μηχανοκίνητα δίκυκλα

Περιγραφή της παρούσας κατάστασης

Μοτοποδήλατα

(39) Προς το παρόν τα μοτοποδήλατα δεν εμπίπτουν στο πεδίο εφαρμογής της οδηγίας 91/439/ΕΟΚ. Ωστόσο οι αριθμοί των ατυχημάτων υποδεικνύουν την ανάγκη εισαγωγής νέας κατηγορίας οχήματος για τα μοτοποδήλατα. Σε ορισμένα κράτη μέλη πολλοί νέοι οδηγοί (ηλικίας ακόμη και 14 ετών) επιτρέπεται να οδηγούν μοτοποδήλατα. Ταυτόχρονα οι ευρωπαϊκές στατιστικές οδικών ατυχημάτων υποδεικνύουν όλο και μεγαλύτερο κίνδυνο ατυχήματος με τη συμμετοχή πολύ νεαρών ατόμων. Η εισαγωγή εναρμονισμένης κατηγορίας ΑΜ και υποχρεωτικής θεωρητικής εξέτασης είναι δυνατό να βοηθήσει να εξασφαλισθεί καλύτερος έλεγχος για την ευπαθή αυτήν ομάδα ατόμων και να τους ευαισθητοποιήσει περισσότερο στις απαιτήσεις της οδικής κυκλοφορίας.

(40) Θα αποσαφηνίσει επίσης την κατάσταση όσον αφορά τους οδηγούς μοτοποδηλάτων που διασχίζουν σύνορα. Επιπλέον, η πρόταση έχει ως στόχο να περιορίσει τα παρόντα προβλήματα που έχουν οι πολίτες που επιθυμούν να νοικιάσουν μοτοποδήλατο όταν βρίσκονται σε διακοπές. Το δικαίωμα οδήγησης μοτοποδηλάτων θα αναγνωριστεί σε όλη την Ένωση σε περίπτωση αλλαγής κατοικίας του κατόχου της άδειας.

Ελαφρές μοτοσυκλέτες

(41) Οι ελαφρές μοτοσυκλέτες περιορίζονται σήμερα στα 125 κυβικά εκατοστόμετρα (cm³) και τις 11 κιλοβατώρες (kW). Η οδηγία 91/439/ΕΟΚ δεν επιβάλει λόγο ισχύος προς βάρος. Αυτό είναι δυνατό να οδηγήσει σε ακόμη ελαφρότερα οχήματα, με την επίτευξη σταθερά αυξανόμενων επιταχύνσεων και δυνατοτήτων μέγιστης ταχύτητας. Η πρόσθετη εισαγωγή κριτηρίου ισχύος προς βάρος θα εμποδίσει τη διάδοση πολύ ελαφρών και ισχυρών οχημάτων στους κατόχους αδείας Α1.

Μοτοσυκλέτες

(42) Προς το παρόν η οδηγία 91/439/ΕΟΚ καθορίζει τον ακόλουθο κανόνα για την σταδιακή πρόσβαση σε βαριές μοτοσυκλέτες: προκειμένου να έχει δικαίωμα οδήγησης μοτοσυκλετών που ξεπερνούν λόγο ισχύος ανά βάρος 0,16 kW/kg ή ισχύος 25 kW, ο οδηγός απαιτείται να έχει 2 έτη προηγούμενης εμπειρίας σε μικρότερη μοτοσυκλέτα που δεν ξεπερνά τις παραπάνω προδιαγραφές. Συνεπώς, στα πλαίσια της υφιστάμενης κατηγορίας Α για μοτοσυκλέτες, η οδηγία 91/439/ΕΟΚ δημιούργησε μια περιορισμένη και μια απεριόριστη κατηγορία. Κάθε ένας από τους δύο αυτούς τύπους μοτοσυκλέτας αντιστοιχεί σε διαφορετικό εικονόγραμμα στο υπόδειγμα της άδειας οδήγησης, αλλά δεν γίνεται διάκριση στον προσδιορισμό καθώς και οι δύο καλούνται κατηγορία Α.

(43) Η περιορισμένη κατηγορία Α αποτελείται από πολλές μοτοσυκλέτες ρυθμισμένες για χαμηλότερες επιδόσεις. Σε πολλές περιπτώσεις, οι κατασκευαστές παράγουν μοτοσυκλέτες για την απεριόριστη κατηγορία Α με κυβισμό από 300 cm³ έως 100 cm³ τις οποίες στη συνέχεια περιορίζουν τεχνητά προκειμένου να εμπίπτουν στην περιορισμένη κατηγορία Α. Αυτή η αποκαλούμενη «υπορρύθμιση» οδηγεί μερικές φορές στην παραγωγή μοτοσυκλετών με χαρακτηριστικά που δεν συμβαδίζουν με την περιορισμένη ισχύ. Επιπλέον οι μοτοσυκλέτες αυτές είναι δυνατό να παραποιηθούν πριν να οδηγηθούν.

(44) Επιπλέον, οι οδηγοί μπορούν εύκολα να αποφύγουν την απαίτηση της διετούς πρακτικής εμπειρίας οδήγησης, περιμένοντας απλώς επί δύο έτη μετά την απόκτηση άδειας «περιορισμένη Α»: για παράδειγμα ορισμένοι αιτούντες περνούν τις εξετάσεις τους σε ηλικία 18 ετών, δεν οδηγούν καθόλου και στη συνέχεια αγοράζουν μια βαριά μοτοσυκλέτα όταν φθάσουν στην ηλικία των 20 ετών.

(45) Κατά παρόμοιο τρόπο, τα κράτη μέλη είναι δυνατό να καταργήσουν την απαίτηση για προηγούμενη εμπειρία οδήγησης, χορηγώντας άμεση πρόσβαση σε μοτοσυκλέτες απεριόριστης κατηγορίας από την ηλικία των 21 ετών. Όλα σχεδόν τα κράτη μέλη επιτρέπουν την άμεση πρόσβαση. Κατά συνέπεια, οι αιτούντες είναι δυνατό να περιμένουν μέχρις ότου φθάσουν την ηλικία των 21 ετών και στην πράξη το κάνουν, αφού οι μικρότερες μοτοσυκλέτες δεν θεωρούνται ότι είναι επαρκώς ελκυστικές.

(46) Τα αποτέλεσμα είναι πολύ νέοι οδηγοί χωρίς πρακτική εμπειρία να οδηγούν τις μοτοσυκλέτες της ισχυρότερης κατηγορίας και οι σημερινές διατάξεις δεν καθιστούν δυνατό τον έλεγχο του κατά πόσον έχει πράγματι αποκτηθεί κάποια εμπειρία με μοτοσυκλέτα της περιορισμένης κατηγορίας. Η πρακτική αυτή έρχεται σε αντίθεση με την οδική ασφάλεια και κατά συνέπεια χρειάζεται να τερματιστεί, με την εισαγωγή νέων κριτηρίων για το όχημα, την ελάχιστη ηλικία και την πρόσβαση.

(47) Τα νέα κριτήρια έχουν ως στόχο να περιορίσουν τις δυνατότητες για υπορρύθμιση ισχυρότερων μοτοσυκλετών, τερματίζοντας με την τρόπο αυτό την πρακτική της σταδιακής πρόσβασης χωρίς πρακτικές δοκιμασίες και με αύξηση της ελάχιστης ηλικίας για άμεση πρόσβαση. Για τους ίδιους λόγους, ο ορισμός της κατηγορίας «περιορισμένη Α» θα πρέπει να αναθεωρηθεί προκειμένου να επιτρέψει στους νέους μοτοσυκλετιστές να αποκτήσουν εμπειρία σε ελαφρώς πιο ισχυρές μοτοσυκλέτες.

(48) Κατά συνέπεια, η σημερινή κατηγορία Α που διαχωρίζεται προς το παρόν σε ένα περιορισμένο και ένα μη περιορισμένο τμήμα θα επαναπροσδιοριστεί με διαχωρισμό σε δύο κατηγορίες «Α2» και «Α» αντίστοιχα. Θα εισαχθεί πρόσθετη τεχνική απαίτηση για να αποφευχθεί η «υπορρύθμιση» των μοτοσυκλετών για την κατηγορία Α2. Η σταδιακή πρόσβαση στην κατηγορία αυτή θα ελέγχεται μέσω της καθιέρωσης περιορισμένης πρακτικής δοκιμασίας.

(49) Ο ορισμός για τις βαριές μοτοσυκλέτες παραμένει αμετάβλητος. ωστόσο θα αυξηθεί η ελάχιστη ηλικία για άμεση πρόσβαση στην κατηγορία αυτή (βλ. παρακάτω).

Πρόταση

Μοτοποδήλατα

(50) Τα μοτοποδήλατα, είναι δίκυκλα ή τρίκυκλα οχήματα με μέγιστη ταχύτητα σχεδιασμού που δεν ξεπερνά τα 45 km/h, που διαθέτουν κινητήρα του οποίου ο κυβισμός δεν ξεπερνά τα 50 cm³ στην περίπτωση μηχανής εσωτερικής καύσης, ή του οποίου η μέγιστη συνεχής ονομαστική ισχύς δεν ξεπερνά τα τέσσερα 4 kW στην περίπτωση ηλεκτρικού κινητήρα. Εξαιρούνται τα μοτοποδήλατα με μέγιστη ταχύτητα σχεδιασμού που δεν ξεπερνά τα 6 km/h καθώς και ποδήλατα με υποβοηθούμενη ποδηλάτηση. Στην περίπτωση τρίκυκλων μοτοποδηλάτων η μέγιστη καθαρή ισχύς εξόδου του κινητήρα δεν είναι δυνατό να ξεπερνά τα 4 kW στην περίπτωση μηχανών εσωτερικής καύσης άλλου τύπου. Ο ορισμός αυτός λαμβάνεται από την οδηγία 2002/24/ΕΚ για την έγκριση τύπου δικύκλων ή τρικύκλων οχημάτων με κινητήρα [18].

[18] Οδηγία 2002/24/ΕΚ του Ευρωπαϊκού Κοινοβουλίου και του Συμβουλίου της 18ης Μαρτίου 2002 για την έγκριση τύπου δικύκλων ή τρικύκλων οχημάτων με κινητήρα και την κατάργηση της οδηγίας 92/61/ΕΟΚ του Συμβουλίου (ΕΕ L 124, 9.5.2002, σ. 1).

(51) Όσον αφορά τα ελαφρά τετράκυκλα ποδήλατα, δηλαδή μηχανοκίνητα οχήματα με τέσσερις τροχούς, ισχύουν διάφοροι κανόνες κυκλοφορίας για διάφορες περιπτώσεις. Κατά συνέπεια δεν φαίνεται ενδεδειγμένη η συμπερίληψη αυτής της ομάδας των οχημάτων στην παρούσα οδηγία. Ο ορισμός ευθυγραμμίζεται με την οδηγία 2002/24/ΕΚ.

(52) Θα επιβληθεί θεωρητική δοκιμασία ως ελάχιστη απαίτηση για το δικαίωμα οδήγησης μοτοποδηλάτων. Τα κράτη μέλη είναι δυνατό να εισάγουν περαιτέρω απαιτήσεις, όπως πρακτική δοκιμασία ή ιατρική εξέταση. Η εισαγωγή επιπλέον απαιτήσεων δεν θα πρέπει ωστόσο να εμποδίσει την αμοιβαία αναγνώριση των αδειών που εκδίδονται σε άλλα κράτη μέλη.

Ελαφρές μοτοσυκλέτες

(53) Ο ορισμός των ελαφρών μοτοσυκλετών (κατηγορία Α1) ενδείκνυται να τροποποιηθεί ως ακολούθως: ελαφρές μοτοσυκλέτες με μέγιστο κυβισμό κινητήρα που δεν ξεπερνά τα 125 cm³, ισχύ που δεν ξεπερνά τα 11 kW και με λόγο ισχύος προς βάρος που δεν ξεπερνά το 0,1 kW/kg.

(54) Το άρθρο 3 παράγραφος 5 της οδηγίας 91/439/ΕΟΚ, που καθορίζει πως τα κράτη μέλη είναι δυνατό να επιβάλουν πρόσθετους περιοριστικούς κανόνες, θα πρέπει να καταργηθεί.

Μοτοσυκλέτες

(55) Οι ορισμοί των μοτοσυκλετών θα πρέπει να τροποποιηθούν ως ακολούθως:

* Κατηγορία A2: μοτοσυκλέτες με ή χωρίς πλευρικό κάνιστρο των οποίων η ισχύς δεν ξεπερνά τα 35 kW, ο λόγος ισχύος προς βάρος δεν ξεπερνά τα 0,2 kW/kg και δεν προκύπτουν από όχημα με ισχύ διπλάσια από τη δική του.

* Κατηγορία A: μοτοσυκλέτες με ή χωρίς πλευρικό κάνιστρο.

Γενικά

(56) Το άτομο που διαθέτει άδεια οδήγησης για μια κατηγορία μηχανοκίνητων δικύκλων έχει το δικαίωμα να οδηγεί οποιαδήποτε από τις χαμηλότερες κατηγορίες μηχανοκίνητων δικύκλων.

(57) Στην περίπτωση που ένα άτομο έχει ήδη λάβει άδεια οδηγήσεως για κατηγορία Α1 ή Α2 δεν θα πρέπει να υποχρεώνεται να υποστεί θεωρητική δοκιμασία όταν αποκτά πρόσβαση σε υψηλότερη κατηγορία μοτοσυκλετών. Δεν είναι δυνατόν να γίνει ρεαλιστικός διαχωρισμός ανάμεσα στις κατηγορίες Α1, Α2 και Α όσον αφορά τη θεωρία που θα πρέπει να αποτελέσει αντικείμενο εξετάσεων. Αυτό θα αποκλείσει κάθε μη απαραίτητη δοκιμασία. Ωστόσο, θα πρέπει να διατηρηθεί η πρακτική δοκιμασία με όχημα της αντίστοιχης κατηγορίας λόγω των διαφορετικών χαρακτηριστικών των οχημάτων των δύο κατηγοριών.

III.2.4. Μηχανοκίνητα οχήματα (κατηγορίες Β, Β+Ε και Β1)

Περιγραφή της παρούσας κατάστασης

(58) Ο σημερινός ορισμός της κατηγορίας Β, σύμφωνα με τον οποίο οι συνδυασμοί οχήματος - ρυμουλκούμενου κάτω των 3.500 kg εντάσσονται στα πλαίσια της κατηγορίας Β εάν η μέγιστη επιτρεπόμενη μάζα του ρυμουλκούμενου δεν υπερβαίνει τη μάζα εν κενώ του έλκοντος οχήματος, δημιουργεί πρακτικά προβλήματα. Οι οδηγοί που αλλάζουν είτε το έλκον όχημα είτε το ρυμουλκούμενο, είναι δυνατό να υποχρεωθούν να υποστούν πρόσθετη εξέταση για την κατηγορία Β+Ε. Επιπλέον ορισμένοι συνδυασμοί οχημάτων, των οποίων οι ιδιότητες και τα χαρακτηριστικά απαιτούν ιδιαίτερη ικανότητα οδήγησης μεγαλύτερων ρυμουλκούμενων, εμπίπτουν στην κατηγορία Β και όχι στην Β+Ε (σε ορισμένες περιπτώσεις οι συνδυασμοί ξεπερνούν σε μήκος τα 10 μέτρα). Θα πρέπει να εισαχθεί ένα σαφές όριο βάρους αντί του λόγου έλκον όχημα προς ρυμουλκούμενο: τα ρυμουλκούμενα με μέγιστη επιτρεπόμενη μάζα που ξεπερνά τα 750 kg είναι δυνατό να οδηγούνται μόνον με άδεια Β+Ε. Ακόμη και οι οδηγοί οχημάτων κατηγορίας Γ και Δ υποχρεούνται να υποστούν πρόσθετη εξέταση προκειμένου να έχουν δικαίωμα να ρυμουλκούν ρυμουλκούμενα άνω των 750 kg,. Αυτοί οι νέοι ορισμοί των ρυμουλκούμενων για τις κατηγορίες Β και Β+Ε ευθυγραμμίζονται με τις τεχνικές απαιτήσεις, δεδομένου πως στην πράξη απαιτείται σύστημα πέδησης για ρυμουλκούμενα άνω των 750 kg.

Πρόταση

(59) Ο ορισμοί των μηχανοκίνητων οχημάτων θα πρέπει να τροποποιηθούν ως ακολούθως:

* Κατηγορία Β: μηχανοκίνητα οχήματα με μέγιστη επιτρεπόμενη μάζα που δεν ξεπερνά τα 3.500 kg και δεν μεταφέρει πάνω από 8 επιβάτες εκτός του οδηγού. μηχανοκίνητα οχήματα στην κατηγορία αυτή είναι δυνατό να συνδυάζονται με ρυμουλκούμενο που έχει μέγιστη επιτρεπόμενη μάζα η οποία δεν ξεπερνά τα 750kg.

* Κατηγορία B+E: συνδυασμός οχημάτων που αποτελείται από έλκον όχημα στην κατηγορία Β και ρυμουλκούμενο, το τελευταίο με μέγιστη μάζα άνω των 750 kg.

(60) Όσον αφορά την κατηγορία Β1, μηχανοκίνητα τρίκυκλα και τετράκυκλα, ο ορισμός έχει ευθυγραμμιστεί με την οδηγία 2002/24/ΕΚ. Η κατηγορία Β1 θα παραμένει προαιρετική.

III.2.5. Φορτηγά και λεωφορεία (κατηγορίες Γ1, Γ1+E, Γ, Γ+E, Δ1, Δ1+E, Δ, Δ+E)

Περιγραφή της παρούσας κατάστασης

(61) Όλες οι κατηγορίες φορτηγών και λεωφορείων: οι ισχύοντες ορισμοί της οδηγίας 91/439/ΕΟΚ αναφέρονται στον αριθμό των θέσεων. Αυτό οδηγεί στην κατάσταση στην οποία, για παράδειγμα, ένα όχημα λόγου χάριν λεωφορείο με κυρίως όρθιους επιβάτες και λίγα μόνο καθίσματα είναι δυνατό να οδηγείται από κάτοχο άδειας κατηγορίας Β και Δ1 αντί για κάτοχο άδειας κατηγορίας Δ. Αυτό ισχύει για όλες τις κατηγορίες αδειών. Κατά συνέπεια, ο ορισμός θα πρέπει να αναφέρεται στον αριθμό των επιβατών μάλλον παρά στον αριθμό των θέσεων.

(62) Κατηγορίες Γ1 και Δ1: Οι υποκατηγορίες Γ1 και Δ1 είναι σήμερα προαιρετικές και δεν υφίστανται σε όλα τα κράτη μέλη της Ευρωπαϊκής Ένωσης και του ΕΟΧ. Οι υποκατηγορίες αυτές ενδείκνυνται να εισαχθούν ως κατηγορίες σε όλα τα κράτη μέλη, καθώς θα επιτρέψουν καλύτερο διαχωρισμό από πλευράς χορήγησης αδειών ανάμεσα στα μεγαλύτερα φορτηγά και τα λεωφορεία που χρησιμοποιούνται κυρίως για εμπορικές μεταφορές και τα μικρότερα φορτηγά και λεωφορεία που χρησιμοποιούνται για διαφορετικούς σκοπούς.

(63) Οι ορισμοί των κατηγοριών Γ1 και Δ1 ενδείκνυται να τροποποιηθούν προκειμένου να λάβουν πληρέστερα υπόψη τα τεχνικά χαρακτηριστικά των οχημάτων που εμπίπτουν σε αυτήν την ομάδα. Θα εισαχθούν πρόσθετα νέα κριτήρια που σχετίζονται με τη χωρητικότητα και το μήκος των οχημάτων αυτών.

(64) Ο κάτοχος αδείας Γ1 επιτρέπεται να οδηγεί οχήματα από 3.500 έως 7.500 kg. Στα πλαίσια αυτών των ορίων, υπάρχουν δύο διαφορετικοί τύποι οχημάτων στην αγορά: οχήματα μέχρι περίπου 6.000 kg και αυτά που τα υπερβαίνουν. Τα οχήματα με μάζα μικρότερη από 6.000 kg δεν είναι εξοπλισμένα με συστήματα πέδησης / ανάρτησης με πεπιεσμένο αέρα και κατασκευάζονται γενικά πάνω σε επιμηκυμένα πλαίσια οχημάτων Β. Τα οχήματα άνω των 6.000 kg είναι εξοπλισμένα με συστήματα πέδησης / ανάρτησης με πεπιεσμένο αέρα και κατά συνέπεια μοιάζουν περισσότερο με μικρά φορτηγά και η δομή τους διαφέρει από τα φορτηγά κάτω των 6.000 kg. Η ύπαρξη δύο τεχνικά πολύ διαφορετικών τύπων οχημάτων στην ίδια κατηγορία άδειας οδήγησης οδηγεί σε ορισμένα ανεπιθύμητα αποτελέσματα. Καταρχάς ο κάτοχος της άδειας εκπαιδεύεται και εξετάζεται στο μικρότερο όχημα ενώ του επιτρέπεται επίσης να οδηγεί και το μεγαλύτερο όχημα για το οποίο απαιτούνται διαφορετικές δεξιότητες οδήγησης. Κατά δεύτερον τα οχήματα από 6.000 έως 7.000 kg προκύπτουν από την κατηγορία των φορτηγών των 12.000 kg: κατά συνέπεια υπερφορτώνονται εύκολα.

(65) Επιπλέον, υπάρχουν σχέδια καθιέρωσης ισοδυναμίας που θα επιτρέψει στους κατόχους αδείας Δ1 να οδηγούν οχήματα Γ1 και αντίστροφα, εφόσον καλύπτονται οι απαιτήσεις για τις δύο κατηγορίες όσον αφορά την ηλικία. Τα οχήματα Γ1 κάτω των 6.000 kg έχουν πλαίσιο γενικά της ίδιας σχεδίασης με εκείνο των οχημάτων Δ1. διαφέρουν μόνο στο αμάξωμα.

(66) Κατηγορίες Δ1 και Δ: οι ορισμοί των κατηγοριών Δ1 και Δ ενδείκνυται να αναθεωρηθούν προκειμένου να συμπεριλάβουν νέα κριτήρια σχετικά με τη χωρητικότητα και το μήκος τέτοιου είδους οχημάτων.

(67) Όσον αφορά τις κατηγορίες Γ, Γ1, Δ, Δ1 και τις αντίστοιχες κατηγορίες με ρυμουλκούμενο, η σταδιακή πρόσβαση αποτελεί σαφή απαίτηση της οδικής ασφάλειας. Αυτό προκύπτει από το γεγονός ότι η οδήγηση τέτοιων οχημάτων απαιτεί αυξημένη εμπειρία λόγω των ειδικών χαρακτηριστικών των οχημάτων αυτών των ομάδων, κυρίως όσον αφορά τα βάρη τους, τις διαστάσεις τους, τα τεχνικά τους χαρακτηριστικά και τον χειρισμό τους. Η σταδιακή πρόσβαση αυτού του είδους είναι δυνατό να εξασφαλιστεί με συνεχή αναφορά στην κοινοτική νομοθεσία σχετικά με τα αρχικά προσόντα και την περιοδική κατάρτιση των επαγγελματιών οδηγών και ενδείκνυται να ευθυγραμμιστεί με τη νομοθεσία αυτή [19]. Με τον τρόπο αυτό οι μη επαγγελματίες οδηγοί θα υπόκεινται επίσης στην αρχή της σταδιακής πρόσβασης.

[19] Οδηγία 2003/59/ΕΚ του Ευρωπαϊκού Κοινοβουλίου και του Συμβουλίου, της 15ης Ιουλίου 2003, σχετικά με την αρχική επιμόρφωση και την περιοδική κατάρτιση των οδηγών ορισμένων οδικών οχημάτων τα οποία χρησιμοποιούνται για τη μεταφορά εμπορευμάτων ή επιβατών, για την τροποποίηση του κανονισμού (ΕΟΚ) αριθ. 3820/85 του Συμβουλίου και της οδηγίας 91/439/ΕΟΚ του Συμβουλίου και για την κατάργηση της οδηγίας 76/914/ΕΟΚ του Συμβουλίου.

(68) Για λόγους πληρότητας, παρατίθενται όλοι οι ορισμοί ακόμη και εάν δεν τροποποιούνται.

Πρόταση

(69) Οι ορισμοί των κατηγοριών μηχανοκίνητων οχημάτων ενδείκνυται να τροποποιηθούν ως ακολούθως:

* Κατηγορία Γ: μηχανοκίνητα οχήματα που χρησιμοποιούνται για την μεταφορά αγαθών, των οποίων η μέγιστη επιτρεπόμενη μάζα δεν ξεπερνά τα 3.500 kg και δεν μεταφέρουν πάνω από οκτώ επιβάτες εκτός από τον οδηγό. Τα μηχανοκίνητα οχήματα αυτής της κατηγορίας είναι δυνατό να συνδυαστούν με ρυμουλκούμενο που έχει μέγιστη επιτρεπόμενη μάζα η οποία δεν ξεπερνά τα 750 kg.

* Κατηγορία Γ+Ε: σύνολα συζευγμένων οχημάτων που αποτελούνται από έλκον όχημα κατηγορίας Γ και από ρυμουλκούμενο του οποίου η μέγιστη επιτρεπόμενη μάζα υπερβαίνει τα 750 kg (δεν τροποποιείται),

* Κατηγορία Γ1: μηχανοκίνητα οχήματα που χρησιμοποιούνται για τη μεταφορά αγαθών, των οποίων η μέγιστη επιτρεπόμενη μάζα ξεπερνά τα 3.500 kg, αλλά δεν ξεπερνά τα 6.000 kg, και που δεν μεταφέρουν πάνω από οκτώ επιβάτες εκτός από τον οδηγό. τα μηχανοκίνητα οχήματα αυτής της κατηγορίας είναι δυνατό να συνδυαστούν με ρυμουλκούμενο που έχει μέγιστη επιτρεπόμενη μάζα η οποία δεν ξεπερνά τα 750 kg. Η προαιρετική υποκατηγορία θα μετατραπεί σε πλήρη κατηγορία και θα εισαχθεί σε όλα τα κράτη μέλη.

* Κατηγορία Γ1+Ε: σύνολα συζευγμένων οχημάτων που αποτελούνται από έλκον όχημα της υποκατηγορίας Γ1 και από ρυμουλκούμενο του οποίου η μέγιστη επιτρεπόμενη μάζα υπερβαίνει τα 750 kg, με την επιφύλαξη ότι η μέγιστη επιτρεπόμενη μάζα του εν λόγω συνόλου δεν υπερβαίνει τα 12.000 kg και ότι η μέγιστη επιτρεπόμενη μάζα του ρυμουλκούμενου δεν υπερβαίνει τη μάζα εν κενώ του έλκοντος οχήματος, (δεν τροποποιείται).

* Κατηγορία Δ: μηχανοκίνητα οχήματα για τη μεταφορά προσώπων με χωρητικότητα μεταφοράς πάνω από 8 επιβάτες εκτός του οδηγού. Τα μηχανοκίνητα οχήματα αυτής της κατηγορίας είναι δυνατό να συνδυαστούν με ρυμουλκούμενο που έχει μέγιστη επιτρεπόμενη μάζα η οποία δεν ξεπερνά τα 750 kg.

* Κατηγορία Δ+Ε: σύνολο συζευγμένων οχημάτων, που αποτελούνται από έλκον όχημα της κατηγορίας Δ και από ρυμουλκούμενο του οποίου η μέγιστη επιτρεπόμενη μάζα υπερβαίνει τα 750 kg. (δεν τροποποιείται).

* Κατηγορία Δ1: μηχανοκίνητα οχήματα για τη μεταφορά προσώπων με χωρητικότητα μεταφοράς όχι παραπάνω από 16 επιβάτες εκτός από τον οδηγό και με μέγιστο μήκος που δεν ξεπερνά τα επτά μέτρα. Τα μηχανοκίνητα οχήματα αυτής της κατηγορίας είναι δυνατό να συνδυαστούν με ρυμουλκούμενο που έχει μέγιστη επιτρεπόμενη μάζα η οποία δεν ξεπερνά τα 750 kg.

* Κατηγορία Δ1+Ε: σύνολα συζευγμένων οχημάτων που αποτελούνται από έλκον όχημα της υποκατηγορίας Δ1 και από ρυμουλκούμενο του οποίου η μέγιστη επιτρεπόμενη μάζα υπερβαίνει τα 750 kg, με την επιφύλαξη:

* αφενός ότι η μέγιστη επιτρεπόμενη μάζα του εν λόγω συνόλου δεν υπερβαίνει τα 12.000 kg και ότι η μέγιστη επιτρεπόμενη μάζα του ρυμουλκούμενου δεν υπερβαίνει τη μάζα εν κενώ του έλκοντος οχήματος.

* αφετέρου, ότι το ρυμουλκούμενο δεν χρησιμοποιείται για τη μεταφορά προσώπων. (δεν τροποποιείται).

III.3. Ελάχιστες ηλικίες

Περιγραφή της παρούσας κατάστασης

(70) Η εναρμόνιση της ελάχιστης ηλικίας συμβάλλει στην ελεύθερη διακίνηση των ατόμων και έχει άμεση επίπτωση την οδική ασφάλεια.

(71) Η αύξηση της ελάχιστης ηλικίας για την άμεση πρόσβαση στις βαριές μοτοσυκλέτες αποτελεί επείγουσα απαίτηση βελτίωσης της οδικής ασφάλειας. Οι στατιστικές των ατυχημάτων αποδεικνύουν πως ο κίνδυνος ατυχήματος για νέους οδηγούς βαρέων μοτοσυκλετών είναι ιδιαίτερα υψηλός για τους οδηγούς ηλικίας κάτω των 24 ετών. Κατά συνέπεια, ενδείκνυται η αύξηση του ελάχιστου ορίου ηλικίας από το παρόν που είναι 21 έτη σε 24 έτη.

(72) Ταυτόχρονα, ενδείκνυται η αύξηση από δύο σε τρία έτη του ελάχιστου αριθμού ετών που επιβάλλεται για την σταδιακή πρόσβαση, με αποτέλεσμα την επέκταση της απαίτησης για εμπειρία. Η σταδιακή πρόσβαση σε τέτοιες μοτοσυκλέτες θα πρέπει να είναι πάντοτε αντικείμενο ξεχωριστής πρακτικής εξέτασης με οχήματα της αντίστοιχης κατηγορίας, έτσι ώστε η σταδιακή πρόσβαση χωρίς την κατοχή πρακτικής δεξιότητας οδήγησης να μην είναι πλέον δυνατή.

(73) Το επίπεδο των προδιαγραφών εκπαίδευσης για τους επαγγελματίες οδηγούς καθιερώθηκε πρόσφατα με την οδηγία 2003/59/ΕΚ του Ευρωπαϊκού Κοινοβουλίου και του Συμβουλίου σχετικά με τα αρχικά προσόντα και την περιοδική κατάρτιση των οδηγών [20]. Για τους οδηγούς αυτούς έχει καθιερωθεί η σταδιακή πρόσβαση. Στους εναπομένοντες, μη επαγγελματίες οδηγούς που αναφέρονται στο άρθρο 2 της σχετικής οδηγίας, θα πρέπει να επιτραπεί να έχουν πρόσβαση στις κατηγορίες αυτές των αδειών με δυνατότητα πρόσβασης στις υψηλότερες κατηγορίες μόνο σε μεγαλύτερη ηλικία.

[20] Βλέπε υποσημείωση 7.

Προτάσεις

(74) Το όριο ηλικίας για τις Α1 και Β1 παραμένει αμετάβλητο. για την AM θα είναι 16 έτη, αλλά τα κράτη μέλη είναι δυνατό να επιτρέψουν την πρόσβαση στην AM από την ηλικία των 14 ετών στην εθνική επικράτεια μόνον.

(75) Τα όρια ηλικίας για τις κατηγορίες Β και Β+Ε θα παραμείνουν αμετάβλητα. Ωστόσο, η παρέκκλιση για την ελάχιστη ηλικία του άρθρου 6 παράγραφος 2 της οδηγίας 91/439/ΕΟΚ, θα περιοριστεί μόνο στην κατηγορία Β. Τα κράτη μέλη είναι δυνατό να επιτρέψουν την πρόσβαση στην κατηγορία από την ηλικία των 17 ετών στην εθνική τους επικράτεια μόνον.

(76) Προκειμένου να επιτραπεί η σταδιακή πρόσβαση στις κατηγορίες Γ1, Γ, Δ1, Δ και τις αντίστοιχες κατηγορίες με ρυμουλκούμενο με βάση τα βάρη και τις διαστάσεις των οχημάτων, οι άδειες για τις κατηγορίες Γ1 και Γ1+Ε θα χορηγούνται στους αιτούντες από την ηλικία των 18 ετών και οι άδειες για τις κατηγορίες Γ και Γ+Ε από την ηλικία των 21 ετών. Παρόμοια διαφοροποίηση θα γίνει για τις άδειες των κατηγοριών Δ1 και Δ1+Ε οι οποίες θα είναι δυνατόν να χορηγηθούν στην ηλικία των 21, ενώ οι άδειες για τις κατηγορίες Δ και Δ+Ε θα είναι δυνατό να χορηγηθούν μόνο από την ηλικία των 24 ετών. Αυτό ισχύει για μη επαγγελματίες κατόχους αδειών και δεν προδικάζει τους κανόνες που θεσπίζονται για τους επαγγελματίες οδηγούς σύμφωνα με τους κοινοτικούς κανόνες για τα κοινοτικά προσόντα και τη συνεχή κατάρτιση όπως καθορίζονται στην οδηγία 2003/59/ΕΚ.

(77) Στην περίπτωση που ο αιτών έχει αποκτήσει τριετή τουλάχιστον εμπειρία οδήγησης με μοτοσυκλέτα κατηγορίας Α2 και έχει περάσει με επιτυχία ειδική πρακτική εξέταση για την κατηγορία Α, θα έχει δικαίωμα να οδηγεί οχήματα της κατηγορίας Α από την ηλικία των 21 ετών. Η πρακτική δοκιμασία θα περιορίζεται στην οδήγηση εντός κυκλοφορίας, χωρίς να επιβάλλονται ελιγμοί και απαιτήσεις τεχνικού ελέγχου. Η προσοχή θα εστιάζεται στην οδήγηση εκτός αστικών περιοχών και σε δρόμους υψηλής ταχύτητας. Με βάση την απαίτηση για οδική ασφάλεια, η άμεση πρόσβαση στην κατηγορία Α θα περιορίζεται σε οδηγούς που έχουν ηλικία τουλάχιστον 24 ετών.

(78) Κατά συνέπεια, οι ελάχιστες ηλικίες θα έχουν ως ακολούθως:

* Κατηγορίες AM, A1 και B1: 16 έτη. 14 έτη επιτρέπονται για AM (στην εθνική επικράτεια μόνον)

* Κατηγορία A2: 18 έτη

* Κατηγορίες B και B+E: 18 έτη. 17 έτη επιτρέπεται για B (σε εθνική επικράτεια μόνον)

* Κατηγορίες Γ1 και Γ1+E: 18 έτη

* Κατηγορίες Γ και Γ+E: 21 έτη

* Κατηγορίες Δ1 και Δ1+E: 21 έτη

* Κατηγορίες Δ και Δ+E: 24 έτη

* Κατηγορία A: 21 έτη/ 24 έτη

III.4. Σταδιακή πρόσβαση σε μηχανοκίνητα οχήματα

(79) Προκειμένου να επιτραπεί η εφαρμογή κάποιου είδους σταδιακής πρόσβασης σε μελλοντικές τροποποιήσεις της παρούσας νομοθεσίας, ενδείκνυται η κατηγορία Β1 να παραμείνει προαιρετική.

(80) Η παρούσα πρόταση για νέα οδηγία θα επιτρέψει στα κράτη μέλη να μειώσουν την περίοδο διοικητικής ανανέωσης των αδειών οδήγησης που εκδίδονται για πρώτη φορά σε τρία έτη. Με τον τρόπο αυτό είναι δυνατό να εφαρμοστούν συγκεκριμένα μέτρα για νέους οδηγούς προκειμένου να έχουν τη δυνατότητα να αποκτήσουν περισσότερη εμπειρία υπό ορισμένες προκαθορισμένες συνθήκες.

III.5. Ελάχιστες απαιτήσεις για εξεταστές αδειών οδήγησης

Περιγραφή της παρούσας κατάστασης

(81) Παρόλο που παραμένει ακόμη ελλιπής, η κοινοτική εναρμόνιση της νομοθεσία για τις άδειες οδήγησης έχει επιτευχθεί σε τέτοια έκταση ώστε η εισαγωγή ελάχιστων εναρμονισμένων προτύπων για τα προσόντα και την εμπειρία των εξεταστών να χαρακτηριστεί ως προτεραιότητα. Οι προδιαγραφές όσον αφορά την εκπαίδευση και την επιμόρφωση των εξεταστών διαφέρουν ευρέως στα διάφορα κράτη μέλη. Δεδομένου πως οι θεωρητικές και πρακτικές εξετάσεις έχουν εναρμονιστεί λεπτομερώς, απαιτείται εναρμόνιση των ελάχιστων απαιτήσεων για τους εξεταστές προκειμένου τα αποτελέσματα των εξετάσεων να γίνουν συγκρίσιμα σε όλη την ΕΕ. Επιπλέον η κατάλληλη εκπαίδευση των εξεταστών αποτελεί απαίτηση για την οδική ασφάλεια. Απαιτούνται μαθήματα ανανέωσης προκειμένου να διατηρηθούν οι δεξιότητες και η εμπειρία των εξεταστών στα πλαίσια ενός τεχνικού περιβάλλοντος που μεταβάλλεται όλο και περισσότερο.

(82) Με βάση την σταδιακή πρόοδο που περιγράφηκε για την εναρμόνιση των αδειών οδήγησης, ενδείκνυται η εισαγωγή ελάχιστων προδιαγραφών για τα αρχικά προσόντα των εξεταστών παράλληλα με τακτικές επιμορφώσεις ανανέωσης. Ταυτόχρονα θα πρέπει να καθοριστούν ορισμένες βασικές προϋποθέσεις για την πρόσβαση στο επάγγελμα του εξεταστή αδειών οδήγησης.

Πρόταση (νέο παράρτημα IV της οδηγίας 91/439/ΕΟΚ)

(83) Οι εξεταστές αδειών οδήγησης θα πρέπει να έχουν πάντα άδεια σε ισχύ για την αντίστοιχη κατηγορία για την οποία εξετάζουν. Επιπλέον θα πρέπει να διαθέτουν αποδεικτικό των αρχικών τους προσόντων και υποχρεούνται να συμμετέχουν σε περιοδική κατάρτιση.

(84) Οι εξεταστές θα πρέπει να έχουν εκπαιδευθεί εκτεταμένα σε βασικά θέματα και να διαθέτουν αποδεικτικό των αρχικών τους προσόντων πριν τους επιτραπεί να εξετάζουν. Θα εφαρμοστεί η σταδιακή πρόσβαση προκειμένου να έχουν δικαίωμα να εξετάζουν διαφορετικές κατηγορίες: καταρχάς, οι εξεταστές θα εξετάζουν υποψήφιους για την κατηγορία Β (που αντιπροσωπεύει το 90% όλων των εξετάσεων). μόνο αφού αποκτήσουν εμπειρία στις εξετάσεις αυτές και αφού αποκτήσουν πρόσθετα προσόντα για άλλες κατηγορίες θα είναι δυνατό να εξετάσουν υποψήφιους άλλων κατηγοριών.

IV. Διάφορα

IV.1. Αξιολόγηση (άρθρο 15)

(85) Πέντε χρόνια μετά την προθεσμία μεταφοράς της παρούσας οδηγίας στην εθνική νομοθεσία θα πραγματοποιηθεί αξιολόγηση των νέων διατάξεων όσον αφορά τους ορισμούς των κατηγοριών (και τις ελάχιστες ηλικίες) και τις επιπτώσεις τους στην οδική ασφάλεια. Ταυτόχρονα θα πραγματοποιηθεί και αξιολόγηση όσον αφορά την πιθανή εισαγωγή σταδιακής πρόσβασης στην κατηγορία Β, συμπεριλαμβανομένης και της κατηγορίας Β1.

IV.2. Προσαρμογές του κοινοτικού υποδείγματος (παράρτημα I)

(86) Οι κατηγορίες ΑM, A1, A2 και A θα περιλαμβάνονται στο υπόδειγμα άδειας που θα εκδίδεται μετά την έναρξη ισχύος της παρούσας πρότασης (σχήμα του κοινοτικού υποδείγματος).

IV.3. Οχήματα εξετάσεων (παράρτημα II)

(87) Θα πρέπει να οριστούν νέα οχήματα εξετάσεων για μοτοσυκλέτες, δεδομένων των αλλαγών στους ορισμούς για τις κατηγορίες μοτοσυκλετών (που περιγράφονται στο κεφάλαιο ΙΙΙ.2 παραπάνω).

V. Ζητήματα επικουρικότητας

(88) Η Κοινότητα έχει ήδη αρμοδιότητα στον τομέα των αδειών οδήγησης με βάση την οδηγία του Συμβουλίου 91/439/ΕΟΚ, η οποία καταργεί την πρώτη οδηγία για τις άδειες οδήγησης, την οδηγία 80/1263/ΕΟΚ. Οι τροποποιήσεις που περιγράφονται παραπάνω εντάσσονται στα πλαίσια των αρμοδιοτήτων που ανατίθενται στην Κοινότητα με βάση το άρθρο 71 παράγραφος 1 σημείο γ) της συνθήκης ΕΚ. Με βάση το άρθρο αυτό το Ευρωπαϊκό Κοινοβούλιο και το Συμβούλιο πρέπει, ενεργώντας σύμφωνα με τη διαδικασία της συναπόφασης, να καθορίζουν μέτρα για τη βελτίωση της ασφάλειας των μεταφορών.

(89) Σε μεγάλη έκταση, οι προτεινόμενες τροποποιήσεις στοχεύουν στη βελτίωση της οδικής ασφάλειας ως μέρος της ασφάλειας των μεταφορών. Θα βελτιώσουν το γενικό ευρωπαϊκό επίπεδο της ασφάλειας όσον αφορά τις άδειες οδήγησης μέσω της εισαγωγής εναρμονισμένης νομοθεσίας για τις άδειες οδήγησης. Επιπλέον, πολλά από τα προτεινόμενα μέτρα προορίζονται να ενισχύσουν την ελεύθερη κυκλοφορία των κατόχων αδειών οδήγησης, που αντιπροσωπεύουν μεγάλο τμήμα των ευρωπαίων πολιτών. Αυτό σχετίζεται με τους στόχους της «Ημερήσιας διάταξης της Λισσαβόνας». Επιπλέον, η νομολογία του Δικαστηρίου των Ευρωπαϊκών Κοινοτήτων υπογραμμίζει τις επιπτώσεις που μπορούν να έχουν οι άδειες οδήγησης στην ελεύθερη διακίνηση των πολιτών, μια από τις θεμελιώδεις ελευθερίες που εξασφαλίζεται από τη Συνθήκη της Ένωσης.

(90) Τα προτεινόμενα μέτρα θα ενισχύσουν έμμεσα την ασφάλεια των μεταφορών μέσω της ενισχυμένης προστασίας κατά της πλαστογράφησης του κοινοτικού υποδείγματος άδειας, της προαιρετικής εισαγωγής μικροκυκλώματος και της κατάργησης του κοινοτικού υποδείγματος άδειας οδήγησης σε χαρτί.

(91) Οι στόχοι των προτεινόμενων νομοθετικών μέτρων δεν είναι δυνατόν να επιτευχθούν επαρκώς από τα κράτη μέλη μόνον. Τα εθνικά συστήματα αδειών οδήγησης διαφέρουν ευρέως ενώ δεν τονίζουν ιδιαίτερα τις πλευρές της ελεύθερης διακίνησης και της ελευθερίας εγκατάστασης. Εκ νέου αυτό το σημείο έχει σαφώς τονιστεί από το Δικαστήριο των Ευρωπαϊκών Κοινοτήτων.

2003/0252 (COD)

91/439/ΕΟΚ (Προσαρμοσμένο)

Πρόταση ΟΔΗΓΙΑ .../.../ΕΚ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ της [...]

για την άδεια οδήγησης (αναδιατυπωμένη έκδοση)

[(Κείμενο που παρουσιάζει ενδιαφέρον για τον ΕΟΧ)]

ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο71 ,

την πρόταση της Επιτροπής [21],

[21] ΕΕ αριθ. C 48 της 26. 6. 1989, σ. 1.

τη γνώμη της Ευρωπαϊκής Οικονομικής και Κοινωνικής Επιτροπής [22],

[22] ΕΕ αριθ. C 159 της 26. 6. 1989, σ. 21.

αποφασίζοντας σύμφωνα με τη διαδικασία του άρθρου 251 της συνθήκης [23],

[23] ΕΕ C

Εκτιμώντας τα ακόλουθα:

91/439/ΕΟΚ αιτιολογική σκέψη 1 (Προσαρμοσμένο)

91/439/ΕΟΚ αιτιολογική σκέψη 2 (Προσαρμοσμένο)

91/439/ΕΟΚ αιτιολογική σκέψη 3 (Προσαρμοσμένο)

Νέο

(1) Η οδηγία 91/439/ΕΟΚ του Συμβουλίου της 29ης Ιουλίου 1991 για την άδεια οδήγησης [24] έχει τροποποιηθεί επανειλημμένα κατά τρόπο ουσιαστικό. Με την ευκαιρία νέων τροποποιήσεων είναι σκόπιμη, για λόγους σαφήνειας, η αναδιατύπωση της εν λόγω οδηγίας.

[24] ΕΕ L 237, 24.8.1999, σ. 1. Οδηγία όπως τροποποιήθηκε τελευταία από την οδηγία 2003/59/ΕΚ του Ευρωπαϊκού Κοινοβουλίου και του Συμβουλίου (ΕΕ L 226, 10.9.2003, σ. 4).

(2) Παρά την πρόοδο που έχει επιτευχθεί στον τομέα της εναρμόνισης των κανόνων που αφορούν την άδεια οδήγησης, παραμένουν στοιχειώδεις αποκλίσεις ανάμεσα στις νομοθεσίες των κρατών μελών, γεγονός που απαιτεί πιο προωθημένη εναρμόνιση προκειμένου να προωθηθεί η υλοποίηση κοινοτικών πολιτικών. Οι νομοθεσίες σχετικά με την άδεια οδήγησης αποτελούν απαραίτητο στοιχείο για την υλοποίηση της κοινής πολιτικής μεταφορών και για την βελτίωση της ασφάλειας της οδικής κυκλοφορίας καθώς και για να διευκολύνουν την κυκλοφορία των προσώπων που εγκαθίστανται σε κράτος μέλος διαφορετικό από εκείνο που χορήγησε την άδεια. Λόγω της σημασίας των ατομικών μέσων μεταφοράς, η κατοχή άδειας οδήγησης που αναγνωρίζεται νόμιμα από το κράτος υποδοχής αποτελεί στοιχείο που ευνοεί την ελεύθερη κυκλοφορία των πολιτών.

(3) Η δυνατότητα επιβολής εθνικών διευθετήσεων σχετικά με την διάρκεια ισχύος, που προβλέπεται στην οδηγία 91/439/ΕΟΚ, έχει ως αποτέλεσμα τη συνύπαρξη διάφορων κανόνων στα διάφορα κράτη μέλη και την κυκλοφορία πάνω από 80 διαφορετικών υποδειγμάτων άδειας οδήγησης το οποία ισχύουν στα κράτη μέλη. Αυτό δημιουργεί προβλήματα διαφάνειας για τους πολίτες, τις δυνάμεις τάξεως και τις υπηρεσίες που είναι αρμόδιες για την διαχείριση των αδειών οδήγησης και έχει ως αποτέλεσμα πλαστογραφήσεις εγγράφων που μερικές χρονολογούνται από αρκετές δεκαετίες. Γιατους λόγους αυτούς ενδείκνυται η εναρμόνιση των κανόνων που σχετίζονται με την διάρκεια ισχύος των αδειών, οι οποίες εκδίδονται ή ανανεώνονται μετά την έναρξη ισχύος της παρούσας οδηγίας.

(4) Η εισαγωγή διοικητικής διάρκειας ισχύος θα επιτρέψει την τακτική ανανέωση των αδειών οδήγησης με στόχο την εφαρμογή των πλέον πρόσφατων μεθόδων κατά της πλαστογράφησης, καθώς και την πραγματοποίηση ιατρικών εξετάσεων κατά τη στιγμή της περιοδικής ανανέωσης ή την λήψη άλλων μέτρων που προβλέπονται από τα κράτη μέλη όπως μαθήματα επικαιροποίησης των θεωρητικών γνώσεων ή των πρακτικών δεξιοτήτων.

(5) Τα κράτη μέλη έχουν τη δυνατότητα να επιβάλλουν ιατρικές εξετάσεις προκειμένου να διασφαλίσουν την εφαρμογή ελάχιστων προδιαγραφών φυσικής και διανοητικής κατάστασης για την οδήγηση μηχανοκίνητου οχήματος. Για λόγους διαφάνειας, η περιοδικότητα αυτή θα πρέπει λοιπόν να συμπίπτει με την ανανέωση της άδειας οδήγησης στην περίπτωση επιβολής εξέτασης και θα καθορίζεται συνεπώς από την διάρκεια ισχύος της άδειας.

(6) Η εφαρμογή ελάχιστων προδιαγραφών σχετικά με την σωματική και διανοητική ικανότητα οδήγησης μηχανοκίνητου οχήματος για τους οδηγούς οχήματος που προορίζεται για μεταφορά επιβατών ή αγαθών, και που ανήκουν σε ορισμένες κατηγορίες, θα πρέπει να ελέγχεται στα πλαίσια ιατρικής εξέτασης κατά τη στιγμή της έκδοσης της άδειας οδήγησης και περιοδικά στη συνέχεια, σύμφωνα με τις εθνικές νομοθετικές διατάξεις. Είναι απαραίτητη η εναρμόνιση της περιοδικότητας αυτών των ιατρικών εξετάσεων προκειμένου να ενισχυθεί η ελεύθερη κυκλοφορία των εργαζομένων, να αποφευχθούν στρεβλώσεις στον ανταγωνισμό και να ληφθεί υπόψη η ευθύνη των οδηγών αυτών των οχημάτων.

(7) Όσον αφορά τις ελάχιστες ηλικίες, απαιτείται η περαιτέρω ενίσχυση της αρχής της σταδιακής πρόσβασης στις κατηγορίες. Για τις διάφορες κατηγορίες δίκυκλων οχημάτων καθώς και για τις διάφορες κατηγορίες οχημάτων που προορίζονται για τη μεταφορά επιβατών ή εμπορευμάτων, ενδείκνυται ο περαιτέρω εμπλουτισμός των λεπτομερειών πρόσβασης στις κατηγορίες άδειας. Η κατηγορία Β1 θα πρέπει να παραμείνει προαιρετική, με δυνατότητα παρέκκλισης όσον αφορά το κατώτατο όριο ηλικίας, προκειμένου να διατηρηθεί η δυνατότητα μελλοντικής εισαγωγής σταδιακής πρόσβασης στην κατηγορία αυτή.

(8) Ενδείκνυται η εναρμόνιση των κατηγοριών προκειμένου να ενισχυθεί η αρχή της σταδιακής πρόσβασης.

(9) Οι ορισμοί τόσο των νέων κατηγοριών όσο και των υφιστάμενων κατηγοριών πρέπει να αντικατοπτρίζουν περισσότερο τα τεχνικά χαρακτηριστικά των σχετικών οχημάτων καθώς και την γνώση που είναι αναγκαία για την οδήγηση των οχημάτων.

(10) Η εισαγωγή κατηγορίας άδειας οδήγησης για τα μοτοποδήλατα αποβλέπει ιδιαίτερα στην ενίσχυση της οδικής ασφάλειας όσον αφορά τους νεαρότερους οδηγούς, οι οποίοι με βάση τις στατιστικές υποφέρουν περισσότερο από τα οδικά ατυχήματα.

91/439/ΕΟΚ αιτιολογική σκέψη 4 (Προσαρμοσμένο)

(11) Προκειμένου, να υπάρξει ανταπόκριση στις επιτακτικές ανάγκες της οδικής ασφάλειας, είναι συνεπώς αναγκαίος ο καθορισμός ελάχιστων προϋποθέσεων για τη χορήγηση της άδειας οδήγησης.

91/439/ΕΟΚ αιτιολογική σκέψη 5 (Προσαρμοσμένο)

91/439/ΕΟΚ αιτιολογική σκέψη 6 (Προσαρμοσμένο)

91/439/ΕΟΚ αιτιολογική σκέψη 7

(12) Θα πρέπει να θεσπιστούν ειδικές διατάξεις ώστε να διευκολυνθεί η οδήγηση οχημάτων από τα σωματικώς μειονεκτούντα άτομα.

91/439/ΕΟΚ αιτιολογική σκέψη 8 (Προσαρμοσμένο)

91/439/ΕΟΚ αιτιολογική σκέψη 9 (Προσαρμοσμένο)

91/439/ΕΟΚ αιτιολογική σκέψη 10 (Προσαρμοσμένο)

(13) Για λόγους ασφαλείας της οδικής κυκλοφορίας πρέπει τα κράτη μέλη να έχουν τη δυνατότητα να εφαρμόζουν τις εθνικές τους διατάξεις όσον αφορά την ανάκληση, αναστολή ή ακύρωση της άδειας οδήγησης, σε κάθε κάτοχο αδείας οδήγησης που διαμένει πλέον κανονικά στο έδαφός τους.

Νέο

(14) Το υπόδειγμα της άδειας οδήγησης όπως ορίζεται στην οδηγία 91/439/ΕΟΚ ενδείκνυται να αντικατασταθεί από ενιαίο υπόδειγμα με τη μορφή πλαστικής κάρτας. Ταυτόχρονα, το υπόδειγμα αυτό άδειας οδήγησης απαιτεί προσαρμογή λόγω της εισαγωγής νέας κατηγορίας άδειας οδήγησης για τα μοτοποδήλατα.

(15) Η προαιρετική εισαγωγή μικροεπεξεργαστή στο υπόδειγμα της άδειας οδήγησης με τη μορφή πιστωτικής κάρτας, πρέπει να επιτρέψει στα κράτη μέλη να βελτιώσουν περαιτέρω το επίπεδο προστασίας κατά της πλαστογράφησης. Οι τεχνικές προδιαγραφές του μικροεπεξεργαστή θα καθορισθούν από την Επιτροπή, με τη βοήθεια της επιτροπής για την άδεια οδήγησης.

(16) Ενδείκνυται ο καθορισμός των ελάχιστων απαιτήσεων σχετικά με την πρόσβαση στο επάγγελμα του εξεταστή προκειμένου να βελτιωθούν οι γνώσεις και οι δεξιότητες των εξεταστών, να γίνει δυνατή η αντικειμενικότερη αξιολόγηση των υποψηφίων οδηγών, να επιτευχθεί μεγαλύτερη εναρμόνιση των εξετάσεων οδήγησης και να ενισχυθεί η γενική αρχή της αμοιβαίας αναγνώρισης των αδειών οδήγησης.

(17) Πρέπει να επιτραπεί στην Επιτροπή να προβαίνει σε προσαρμογή των παραρτημάτωνΙ έως IV στην τεχνική πρόοδο.

(18) Τα απαιτούμενα μέτρα για την εφαρμογή της παρούσας οδηγίας θεσπίζονται σύμφωνα με την απόφαση 1999/468/ΕΚ του Συμβουλίου της 28ης Ιουνίου 1999 για τον καθορισμό των όρων άσκησης των εκτελεστικών αρμοδιοτήτων που ανατίθενται στην Επιτροπή [25].

[25] ΕΕ L 184, 17.7.1999, σ. 23.

(19) Δεδομένου ότι οι στόχοι της προβλεπόμενης δράσης είναι αδύνατον να επιτευχθούν επαρκώς από τα κράτη μέλη και, δύνανται, κατά συνέπεια λόγω των διαστάσεων και των επιπτώσεών τους να επιτευχθούν καλύτερα σε κοινοτικό επίπεδο, η Κοινότητα μπορεί να λάβει μέτρα σύμφωνα με την αρχή της επικουρικότητας που διατυπώνεται στο άρθρο 5 της συνθήκης. Σύμφωνα με την αρχή της αναλογικότητας, όπως διατυπώνεται στο εν λόγω άρθρο, η παρούσα οδηγία δεν υπερβαίνει τα αναγκαία όρια για την επίτευξη των στόχων αυτών.

(20) Η παρούσα οδηγία δεν πρέπει να θίγει τις υποχρεώσεις των κρατών μελών όσον αφορά τις προθεσμίες μεταφοράς στο εθνικό δίκαιο και εφαρμογής των οδηγιών που παρατίθενται στο παράρτημα V, μέρος Β,

91/439/ΕΟΚ (Προσαρμοσμένο)

196/47/ΕΟΚ άρθρο 1, σημείο 1

294/72/ΕΚ άρθρο 1

ΕΞΕΔΩΣΑΝ ΤΗΝ ΠΑΡΟΥΣΑ ΟΔΗΓΙΑ:

Άρθρο 1 Υπόδειγμα άδειας

1. Τα κράτη μέλη εκδίδουν τις εθνικές άδειες οδήγησης ακολουθώντας το κοινοτικό υπόδειγμα που περιγράφεται στο παράρτημα I1, σύμφωνα με τις διατάξεις της παρούσας οδηγίας. 2

Νέο

2. Τα κράτη μέλη έχουν το δικαίωμα να εφοδιάζουν με μικροεπεξεργαστή τις άδειες οδήγησης που εκδίδουν από τη στιγμή που οι τεχνικές προδιαγραφές θα καθορισθούν από την Επιτροπή σύμφωνα με τη διαδικασία που αναφέρεται στο άρθρο10. Η Επιτροπή φροντίζει οι τεχνικές προδιαγραφές που αφορούν τον μικροεπεξεργαστή ο οποίος θα ενσωματωθεί στην άδεια οδήγησης να προβλέπουν έγκριση ΕΚ που θα είναι δυνατόν να χορηγηθεί μόνον όταν αποδειχθεί η ικανότητά του να αντισταθεί στις προσπάθειες παραποίησης ή μεταβολής των δεδομένων. Ομικροεπεξεργαστής περιλαμβάνει μόνον τα δεδομένα της άδειας οδήγησης και δεν μπορεί να περιλαμβάνει λειτουργίες διαφορετικές από αυτές που συνδέονται άμεσα με αυτήν.

91/439/ΕΟΚ (Προσαρμοσμένο)

Άρθρο 2 Αμοιβαία αναγνώριση

Τα κράτη μέλη αναγνωρίζουν αμοιβαία τις άδειες οδήγησης που εκδίδουν.

91/439/ΕΟΚ άρθρο 2 (Προσαρμοσμένο)

Άρθρο 3 Μέτρα κατά της πλαστογράφησης

91/439/ΕΟΚ

Νέο

1. Το διακριτικό σήμα του εκδώσαντος την άδεια κράτους μέλους τίθεται εντός του εμβλήματος που απεικονίζεται στη σελίδα 1 του υποδείγματος κοινοτικής άδειας οδήγησης.

2. Τα κράτη μέλη θεσπίζουν κάθε ενδεικνυόμενη διάταξη για να αποφευχθεί ο κίνδυνος πλαστογράφησης των αδειών οδήγησης, συμπεριλαμβανομένων και των υποδειγμάτων άδειών που εκδόθηκαν πριν από την έναρξη ισχύος της παρούσας οδηγίας. Ενημερώνουν την Επιτροπή σχετικά.ο

91/439/ΕΟΚ (Προσαρμοσμένο)

196/47/ΕΚ άρθρο 1, σημείο 1

1,

96/47/ΕΚ άρθρο 1, σημείο 2 (Προσαρμοσμένο)

91/439/ΕΟΚ άρθρο 3 (Προσαρμοσμένο)

Άρθρο 4 Κατηγορίες

91/439/ΕΟΚ

1. Η άδεια οδήγησης που προβλέπεται στο άρθρο 1 δίνει δικαίωμα οδήγησης οχημάτων των εξής κατηγοριών:

Νέο

κατηγορία ΑΜ:

- μοτοποδήλατα, δηλαδή δίκυκλα ή τρίκυκλα οχήματα με μέγιστη ταχύτητα εκ κατασκευής άνω των 6 χιλιομέτρων την ώρα (km/h) που όμως δεν υπερβαίνει τα45km/h που διαθέτουν κινητήρα κυβισμού μικρότερου ή ίσου με 50 cm³ αν είναι εσωτερικής καύσης, ή των οποίων η μέγιστη συνεχής ονομαστική ισχύς είναι μικρότερη ή ίση με 4 κιλοβάτ (kW) αν είναι ηλεκτρικοί, ή στην περίπτωση τρικύκλων που διαθέτουν κινητήρα του οποίου η μέγιστη καθαρή ισχύς δεν υπερβαίνει τα 4 kW αν πρόκειται για άλλον κινητήρα εσωτερικής καύσης.

κατηγορία Α1:

- ελαφρές μοτοσυκλέτες μέγιστου κυβισμού 125 κυβικών εκατοστών μέγιστης ισχύος 11 kW και με λόγο ισχύος προς βάρος μικρότερο από 0,1 kw/kg.

κατηγορία Α2:

- μοτοσυκλέτες, με ή χωρίς πλευρικό κάνιστρο, μέγιστης ισχύος 35 kW και με λόγο ισχύος προς βάρος μικρότερο από 0,2 kW/kg. οι μοτοσυκλέτες αυτές δεν είναι δυνατόν να προκύπτουν από τύπο που αναπτύσσει πάνω από τη διπλή μέγιστη ισχύ. οι μοτοσυκλέτες αυτές είναι δυνατόν να φέρουν πλευρικό κάνιστρο.

91/439/ΕΟΚ (Προσαρμοσμένο)

κατηγορία Α:

- μοτοσυκλέτες με ή χωρίς πλευρικό κάνιστρο.

Νέο

κατηγορία Β1:

- τρίκυκλα ή τετράκυκλα με κινητήρα.

91/439/ΕΟΚ (Προσαρμοσμένο)

Νέο

κατηγορία Β:

- αυτοκίνητα, με μέγιστη επιτρεπόμενη μάζα μέχρι 3.500 kg στα οποία ο αριθμός των μεταφερόμενων επιβατώνο , εκτός από τον οδηγό , δεν υπερβαίνει τους οκτώ. Τααυτοκίνητα της κατηγορίας αυτής μπορούν να έλκουν ρυμουλκούμενο, του οποίου η μέγιστη επιτρεπόμενη μάζα δεν υπερβαίνει τα750 kg.

91/439/ΕΟΚ (Προσαρμοσμένο)

-

91/439/ΕΟΚ (Προσαρμοσμένο)

Νέο

κατηγορία Β+Ε:

- σύνολα συζευγμένων οχημάτων που αποτελούνται από έλκον όχημα της κατηγορίαςΒ και από ρυμουλκούμενο, του οποίου η μέγιστη επιτρεπόμενη μάζα υπερβαίνει τα 750 kgο .

Νέο

κατηγορία Γ1:

- αυτοκίνητα μεταφοράς εμπορευμάτων των οποίων η μέγιστη επιτρεπόμενη μάζα ξεπερνά τα 3.500 kg χωρίς να υπερβαίνει τα 6.000 kg και στα οποία ο αριθμός των μεταφερόμενων επιβατών, εκτός του οδηγού, δεν υπερβαίνει τους οκτώ. τα αυτοκίνητα των οποίων η οδήγηση επιτρέπεται με άδεια κατηγορίαςΓ1 μπορούν να έλκουν ρυμουλκούμενο, του οποίου η μέγιστη επιτρεπόμενη μάζα δεν υπερβαίνει τα750 kg.

κατηγορία Γ1+Ε:

- σύνολα οχημάτων που αποτελούνται από έλκον όχημα της κατηγορίας Γ1 και από ρυμουλκούμενο ή ημι-ρυμουλκούμενο, του οποίου η μέγιστη επιτρεπόμενη μάζα υπερβαίνει τα 750 kg υπό την προϋπόθεση ότι η μάζα του σχηματιζόμενου συνόλου δεν υπερβαίνει τα 12.000 kg και ότι η μέγιστη επιτρεπόμενη μάζα του ρυμουλκούμενου ή του ημι-ρυμουλκούμενου δεν υπερβαίνει τη μάζα εν κενώ του έλκοντος οχήματος.

91/439/ΕΟΚ (Προσαρμοσμένο)

Νέο

κατηγορία Γ:

- αυτοκίνητα μεταφοράς εμπορευμάτων , των οποίων η μέγιστη επιτρεπόμενη μάζα υπερβαίνει τα 3.500 kg και στα οποία ο αριθμός των μεταφερόμενων επιβατών, εκτός του οδηγού, δεν υπερβαίνει τους οκτώο. τα αυτοκίνητα των οποίων η οδήγηση επιτρέπεται με άδεια κατηγορίαςΓ μπορούν να έλκουν ρυμουλκούμενο του οποίου η μέγιστη επιτρεπόμενη μάζα δεν υπερβαίνει τα 750 kg.

91/439/ΕΟΚ (Προσαρμοσμένο)

Νέο

κατηγορία Γ+Ε:

- σύνολα συζευγμένων οχημάτων που αποτελούνται από έλκον όχημα το οποίο υπάγεται στην κατηγορία Γ και από ρυμουλκούμενο ή ημι-ρυμουλκούμενο του οποίου η μέγιστη επιτρεπόμενη μάζα υπερβαίνει τα750kg.

Νέο

κατηγορία Δ1:

- αυτοκίνητα μεταφοράς επιβατών, στα οποία ο αριθμός των μεταφερόμενων προσώπων, εκτός του οδηγού, δεν υπερβαίνει τα δεκαέξι, μεγίστου μήκους επτά μέτρων. τα αυτοκίνητα των οποίων η οδήγηση επιτρέπεται με άδεια κατηγορίας Δ1 μπορούν να έλκουν ρυμουλκούμενο, του οποίου η μέγιστη επιτρεπόμενη μάζα δεν υπερβαίνει τα 750 kg.

κατηγορία Δ1+Ε:

- σύνολα οχημάτων που αποτελούνται από έλκον όχημα της κατηγορίας Δ1 και από ρυμουλκούμενο, του οποίου η μέγιστη επιτρεπόμενη μάζα υπερβαίνει τα750 kg υπό την προϋπόθεση ότι η μέγιστη μάζα του σχηματιζόμενου συνόλου δεν υπερβαίνει τα 12.000 kg και ότι η μέγιστη επιτρεπόμενη μάζα του ρυμουλκούμενου δεν υπερβαίνει τη μάζα εν κενώ του έλκοντος οχήματος.

91/439/ΕΟΚ (Προσαρμοσμένο)

Νέο

κατηγορία Δ:

- αυτοκίνητα μεταφοράς προσώπων στα οποία ο αριθμός των μεταφερόμενων προσώπων, εκτός του οδηγού, υπερβαίνει τα οκτώο .τα αυτοκίνητα των οποίων η οδήγηση επιτρέπεται με άδεια κατηγορίας Δ μπορούν να έλκουν ρυμουλκούμενο του οποίου η μέγιστη επιτρεπόμενη μάζα δεν υπερβαίνει τα 750 kg.

91/439/ΕΟΚ (Προσαρμοσμένο)

κατηγορία Δ+Ε:

- σύνολο συζευγμένων οχημάτων, που αποτελούνται από έλκον όχημα το οποίο υπάγεται στην κατηγορία Δ και από ρυμουλκούμενο του οποίου η μέγιστη επιτρεπόμενη μάζα υπερβαίνει τα 750 kg.

Νέο

Τα ρυμουλκούμενα δεν επιτρέπεται να χρησιμοποιηθούν για την μεταφορά προσώπων.

91/439/ΕΟΚ (Προσαρμοσμένο)

91/439/ΕΟΚ (Προσαρμοσμένο)

2. Για τους σκοπούς της παρούσας οδηγίας :

α) νοείται ως «μηχανοκίνητο όχημα »: κάθε όχημα το οποίο φέρει κινητήρα για την προώθησή του και κυκλοφορεί σε δρόμους με τα δικά του μέσα, εκτός από τα οχήματα που κινούνται πάνω σε τροχιές.

Νέο

β) ο όρος «μοτοποδήλατο» δεν περιλαμβάνει τα ελαφρά τετράκυκλα ούτε τα ποδήλατα με υποβοηθούμενη ποδηλάτηση.

γ) νοείται ως «τρίκυκλο» το όχημα με τρεις συμμετρικούς τροχούς που είναι εφοδιασμένο με κινητήρα κυβισμού άνω των 50 cm³ εάν είναι εσωτερικής καύσης ή/και του οποίου η μέγιστη ταχύτητα εκ κατασκευής υπερβαίνει τα45km/h.

δ) νοείται ως «τετράκυκλο» όχημα διαφορετικό του ελαφρού τετράκυκλου του οποίου η μάζα εν κενώ είναι ίση ή μικρότερη από 400 kg (550 kg για οχήματα μεταφοράς εμπορευμάτων), εκτός της μάζας των συσσωρευτών εάν πρόκειται για ηλεκτρικό όχημα, και του οποίου η μέγιστη καθαρή ισχύς του κινητήρα δεν υπερβαίνει τα 15 kW.

91/439/ΕΟΚ (Προσαρμοσμένο)

197/26/ΕΚ άρθρο 1, σημείο1

- 1

Νέο

ε) νοείται ως «μοτοσυκλέτα» κάθε δίκυκλο όχημα του οποίου η μέγιστη ταχύτητα εκ κατασκευής υπερβαίνει τα 45 km/h ή, στην περίπτωση που το όχημα αυτό είναι εφοδιασμένο με κινητήρα εσωτερικής καύσης, ο κυβισμός του δεν υπερβαίνει τα 50 cm³. Το πλευρικό κάνιστρο εξομοιούται με όχημα τέτοιου τύπου.

97/26/ΕΚ άρθρο 1, σημείο 1 (Προσαρμοσμένο)

91/439/ΕΟΚ (Προσαρμοσμένο)

στ) νοείται ως «αυτοκίνητο»: , μηχανοκίνητο όχημα εκτός από , τις μοτοσυκλέτες που κανονικά μεταφέρει οδικώς πρόσωπα ή αγαθά ή έλκει οχήματα που χρησιμοποιούνται για τη μεταφορά προσώπων ή αγαθών . Οόρος αυτός περιλαμβάνει τα ηλεκτροκίνητα λεωφορεία (τρόλεϊ), δηλαδή τα οχήματα τα οποία συνδέονται με γραμμή μεταφοράς ηλεκτρικού ρεύματος και δεν κυκλοφορούν σε τροχιά. Δεν περιλαμβάνει τους γεωργικούς και δασικούς ελκυστήρες.

ζ) νοείται ως «γεωργικός ή δασικός ελκυστήρας»: κάθε τροχοφόρο ή ερπυστριοφόρο μηχανοκίνητο όχημα , το οποίο έχει τουλάχιστον δύο άξονες, του οποίου η βασική λειτουργία στηρίζεται ουσιαστικά στην ελκτική του δύναμη, και το οποίο έλκει, ωθεί, φέρει ή ενεργοποιεί ορισμένα εργαλεία, μηχανήματα ή ρυμουλκούμενα που χρησιμοποιούνται στις γεωργικές ή δασικές εργασίες και του οποίου η χρήση για την οδική μεταφορά προσώπων ή αγαθώνή για την έλξη επί οδού οχημάτων που χρησιμοποιούνται για τη μεταφορά προσώπων ή αγαθών , είναι δευτερεύουσα.

Νέο

3. Η κατηγορία Β1 είναι προαιρετική.

91/439/ΕΟΚ (Προσαρμοσμένο)

4. Κατόπιν συμφωνίας με την Επιτροπή, τα κράτη μέλη μπορούν να εξαιρούν από την εφαρμογή του παρόντος άρθρου, ορισμένους ιδιαίτερους τύπους μηχανοκίνητων οχημάτων , όπως τα ειδικά αναπηρικά οχήματα.

91/439/ΕΟΚ άρθρο 4 (Προσαρμοσμένο)

Άρθρο 5 Προϋποθέσεις - περιορισμοί

91/439/ΕΟΚ

1. Στην άδεια οδήγησης αναγράφονται οι όροι υπό τους οποίους επιτρέπεται στον οδηγό να οδηγεί.

2. Εάν, λόγω σωματικής μειονεξίας, η οδήγηση επιτρέπεται μόνο για ορισμένους τύπους οχημάτων ή για ειδικά προσαρμοσμένα οχήματα, η δοκιμασία ελέγχου των ικανοτήτων και της συμπεριφοράς που προβλέπεται στο άρθρο 7 γίνεται σε τέτοιο όχημα.

91/439/ΕΟΚ άρθρο 5 (Προσαρμοσμένο)

Άρθρο 6 Ισοδυναμίες μεταξύ κατηγοριών

91/439/ΕΟΚ

1. Η χορήγηση της άδειας οδήγησης υπόκειται στις παρακάτω προϋποθέσεις:

α) η άδεια για τις κατηγορίες Γ και Δ χορηγείται μόνο στους οδηγούς που είναι ήδη κάτοχοι άδειας για την κατηγορία Β.

β) η άδεια για τις κατηγορίες Β+Ε, Γ+Ε, Δ+Ε χορηγείται μόνο στους οδηγούς που είναι ήδη κάτοχοι άδειας για τις κατηγορίες Β, Γ ή Δ αντίστοιχα.

2. Η ισχύς της άδειας οδήγησης ορίζεται ως εξής:

α) η άδεια που ισχύει για τις κατηγορίες Γ+Ε ή Δ+Ε ισχύει και για την οδήγηση συνόλων της κατηγορίας Β+Ε.

β) η άδεια που ισχύει για την κατηγορία Γ+Ε ισχύει για την κατηγορία Δ+Ε εάν ο κάτοχός της είναι κάτοχος άδειας για την κατηγορία Δ.

Νέο

γ) η άδεια που ισχύει για την κατηγορία Γ1 ή Γ1+Ε ισχύει και για την οδήγηση οχημάτων της κατηγορίας Δ1 ή Δ1+Ε αντίστοιχα, εάν ο κάτοχός της είναι τουλάχιστον 21 ετών.

δ) η άδεια που ισχύει για την κατηγορία Δ1 ή Δ1+Ε, ισχύει και για την οδήγηση οχημάτων της κατηγορίας Γ1 ή Γ1+Ε αντίστοιχα.

91/439/ΕΟΚ (Προσαρμοσμένο)

3. Τα κράτη μέλη μπορούν να εγκρίνουν για την οδήγηση στο έδαφός τους, τις ακόλουθες ισοτιμίες:

α) τρίκυκλα και τετράκυκλα με κινητήρα με άδεια κατηγορίας Α ή Α1.

β) ελαφρές μοτοσυκλέτες με άδεια κατηγορίας Β.

4. Έπειτα από διαβούλευση με την Επιτροπή, τα κράτη μέλη μπορούν να επιτρέπουν να οδηγούνται στο έδαφός τους:

α) οχήματα κατηγορίας Δ1 ( μέγιστης επιτρεπόμενης μάζας 3.500 kg χωρίς να περιλαμβάνεται ο ειδικός εξοπλισμός για τη μεταφορά αναπήρων) από οδηγούς ηλικίας τουλάχιστον 21ετών που είναι τουλάχιστον από διετίας κάτοχοι άδειας οδήγησης κατηγορίας Β, υπό την προϋπόθεση ότι τα οχήματα αυτά χρησιμοποιούνται από μη εμπορικούς φορείς για κοινωνικούς σκοπούς και οδηγούνται από εθελοντές οδηγούς.

β) οχήματα των οποίων η μέγιστη επιτρεπόμενη μάζα υπερβαίνει τα 3.500 kg από οδηγούς ηλικίας τουλάχιστον 21 ετών και κατόχους, από διετίας τουλάχιστον, άδειας οδήγησης κατηγορίας Β, υπό την προϋπόθεση ότι τα οχήματα αυτά πρόκειται να χρησιμοποιούνται κατά κύριο λόγο, εν στάσει, για εκπαιδευτικούς ή ψυχαγωγικούς σκοπούς, χρησιμοποιούνται από μη εμπορικούς φορείς για κοινωνικούς σκοπούς, και έχουν διαρρυθμιστεί εις τρόπον ώστε να μην μπορούν να χρησιμοποιούνται για τη μεταφορά περισσότερων των εννέα ατόμων ή για τη μεταφορά αγαθών άλλων από τα απολύτως αναγκαία για την εξυπηρέτηση του σκοπού τους.

91/439/ΕΟΚ άρθρο 6 (Προσαρμοσμένο)

Άρθρο 7 Ελάχιστη ηλικία

91/439/ΕΟΚ

1. Η ελάχιστη ηλικία για τη χορήγηση άδειας οδήγησης είναι:

α) 16 ετών:

Νέο

- για την κατηγορία ΑΜ.

91/439/ΕΟΚ (Προσαρμοσμένο)

- για την κατηγορία Α1.

- για την κατηγορία Β2.

91/439/ΕΟΚ

β) 18 ετών:

91/439/ΕΟΚ (Προσαρμοσμένο)

Νέο

- για την κατηγορία Α2.

91/439/ΕΟΚ

- για τις κατηγορίες Β, Β+Ε.

91/439/ΕΟΚ (Προσαρμοσμένο)

Νέο

- για τις κατηγορίες Γ1 και Γ1+Ε με την επιφύλαξη των διατάξεων που προβλέπονται για την οδήγηση των οχημάτων αυτών στην οδηγία2003/59/ΕΚ του Ευρωπαϊκού Κοινοβουλίου και του Συμβουλίου [26].

[26] ΕΕ L 226, 10.9.2003, σ. 4.

91/439/ΕΟΚ

γ) 21 ετών:

91/439/ΕΟΚ (Προσαρμοσμένο)

Νέο

- για την κατηγορία Α υπό την προϋπόθεση ότι ο υποψήφιος απέκτησε ελάχιστη εμπειρία τριών ετών οδηγώντας μοτοσυκλέτα με άδεια Α2 και ολοκλήρωσε επιτυχώς ειδική πρακτική δοκιμασία για την κατηγορία Α όπως ορίζεται στο άρθρο 8, παράγραφος 1, στοιχείο δ).

- για τις κατηγορίες Γ, Γ+Ε, Δ1 και Δ1+Ε, με την επιφύλαξη των διατάξεων που προβλέπονται για την οδήγηση των οχημάτων αυτών στην οδηγία 2003/59/ΕΚ.

δ) 24 ετών:

- για την κατηγορία Α.

- για τις κατηγορίες Δ και Δ+Ε με την επιφύλαξη των διατάξεων που προβλέπονται για την οδήγηση των οχημάτων αυτών στην οδηγία2003/59/ΕΚ.

91/439/ΕΟΚ (Προσαρμοσμένο)

Νέο

2. Τα κράτη μέλη μπορούν να παρεκκλίνουν από τις προϋποθέσεις σχετικά με το κατώτατο όριο ηλικίας που προβλέπονται για τις κατηγορίες Α, Β και Β+Ε και να χορηγούν άδεια για τις κατηγορίες αυτές από την ηλικία των 17ετών και από τις προϋποθέσεις που ορίζονται για την κατηγορία Β1 και να χορηγούν άδειες της κατηγορίας αυτής μόνον από την ηλικία των 18 ετών. Τα κράτη μέλη μπορούν να αρνηθούν να αναγνωρίσουν στην επικράτειά τους την ισχύ άδειας οδήγησης των κατηγοριών Β και Β1 της οποίας ο κάτοχος δεν έχει συμπληρώσει ηλικία 18 ετών.ο

Νέο

Τα κράτη μέλη μπορούν να παρεκκλίνουν από τις προϋποθέσεις σχετικά με το κατώτατο όριο ηλικίας που προβλέπονται για την κατηγορία ΑΜ και να χορηγούν άδεια για την κατηγορία αυτή από την ηλικία των 14 ετών. Τα κράτη μέλη μπορούν να αρνηθούν να αναγνωρίσουν στην επικράτειά τους την ισχύ άδειας οδήγησης της κατηγορίας ΑΜ της οποίας ο κάτοχος δεν έχει συμπληρώσει ηλικία 16 ετών.

91/439/ΕΟΚ (Προσαρμοσμένο)

91/439/ΕΟΚ άρθρο 7 (Προσαρμοσμένο)

Άρθρο 8 Χορήγηση - Ισχύς - Ανανέωση

1. Η χορήγηση της άδειας οδήγησης προϋποθέτει :

91/439/ΕΟΚ

α) επιτυχία σε δοκιμασία ελέγχου των ικανοτήτων και της συμπεριφοράς και σε δοκιμασία ελέγχου των γνώσεων, καθώς και πλήρωση των απαιτήσεων υγείας σύμφωνα με τις διατάξεις των παραρτημάτων II και III.

Νέο

β) επιτυχία σε δοκιμασία ελέγχου των γνώσεων μόνον όσον αφορά την κατηγορίαΑΜ. τα κράτη μέλη μπορούν να απαιτήσουν την επιτυχία σε δοκιμασία ελέγχου των ικανοτήτων και της συμπεριφοράς καθώς και την υποβολή σε ιατρική εξέταση για τις άδειες οδήγησης της κατηγορίας ΑΜ που χορηγούν.

γ) επιτυχία σε δοκιμασία ελέγχου των ικανοτήτων και της συμπεριφοράς μόνον για τους υποψήφιους άδειας οδήγησης της κατηγορίας Α2 που απέκτησαν ελάχιστη εμπειρία δύο ετών οδηγώντας μοτοσυκλέτα με άδεια Α1.

δ) επιτυχία σε δοκιμασία ελέγχου των ικανοτήτων και της συμπεριφοράς μόνον για τους υποψήφιους άδειας οδήγησης της κατηγορίας Α που απέκτησαν ελάχιστη εμπειρία δύο ετών οδηγώντας μοτοσυκλέτα με άδεια Α2. η δοκιμασία αυτή είναι δυνατόν να περιορίζεται μόνον στην οδήγηση σε κυκλοφορία στα πλαίσια της οποίας αποδίδεται ιδιαίτερη σημασία στην κυκλοφορία σε δρόμους εκτός αστικών περιοχών.

91/439/ΕΟΚ (Προσαρμοσμένο)

ε) κανονική διαμονή ή απόδειξη της σπουδαστικής ιδιότητας επί διάστημα τουλάχιστον έξι μηνών στην επικράτεια του κράτους μέλους που χορηγεί την άδεια οδήγησης.

Νέο

2. Από τις [ημερομηνία που καθορίζεται στο άρθρο 17, παράγραφος 2], οι άδειες οδήγησης που χορηγούν τα κράτη μέλη για τις κατηγορίες ΑΜ, Α1, Α2, Α, Β, Β1 και Β+Ε, έχουν διάρκεια ισχύος από διοικητική άποψη δέκα ετών. Οι άδειες αυτών των κατηγοριών που χορηγούνται σε οδηγούς οι οποίοι έχουν φθάσει στην ηλικία των εξηνταπέντε ετών έχουν διάρκεια ισχύος πέντε ετών. Τα κράτη μέλη μπορούν να περιορίσουν την διάρκεια ισχύος της πρώτης άδειας οδήγησης, η οποία χορηγείται σε νέους οδηγούς για τις κατηγορίες Α και Β σε τρία έτη, προκειμένου να έχουν τη δυνατότητα εφαρμογής ειδικών μέτρων για τους οδηγούς αυτούς με στόχο την βελτίωση της οδικής ασφάλειας.

Από τις [ημερομηνία που καθορίζεται στο άρθρο 17, παράγραφος 2], οι άδειες οδήγησης που χορηγούν τα κράτη μέλη για τις κατηγορίες Γ, Γ+Ε, Γ1, Γ1+Ε, Δ, Δ+Ε, Δ1, Δ1+Ε, έχουν διάρκεια ισχύος πέντε ετών. Οι άδειες αυτών των κατηγοριών που χορηγούνται σε οδηγούς οι οποίοι έχουν φθάσει στην ηλικία των εξηνταπέντε ετών έχουν διάρκεια ισχύος ενός έτους.

Ωστόσο στην περίπτωση κατά την οποία πρέπει να ανανεωθεί, λόγω λήξης της ισχύος της, άδεια οδήγησης, η οποία χορηγήθηκε πριν από την έναρξη ισχύος της οδηγίας, ισχύουν για την ανανέωση οι διάφορες περίοδοι ισχύος που καθορίσθηκαν στο πρώτο και δεύτερο εδάφιο.

3. Η ανανέωση της άδειας οδήγησης τη στιγμή της λήξης της ισχύος της υπόκειται στα ακόλουθα:

α) Έλεγχο των ελάχιστων προδιαγραφών για τη φυσική και διανοητική ικανότητα οδήγησης που περιγράφονται στο παράρτημα ΙΙΙ για τις άδειες οδήγησης των κατηγοριών Γ, Γ+Ε, Γ1, Γ1+Ε, Δ, Δ+Ε, Δ1, Δ1+Ε.

β) Kανονική διαμονή ή απόδειξη της σπουδαστικής ιδιότητας στην επικράτεια του κράτους μέλους που χορηγεί την άδεια οδήγησης, χωρίς υποχρέωση διαμονής επί ελάχιστο διάστημα έξη μηνών.

Τα κράτη μέλη μπορούν να επιβάλλουν κατά την ανανέωση άδειας οδήγησης των κατηγοριών Α, Α1, Α2, Β, Β1 και Β+Ε, έλεγχο των ελάχιστων προδιαγραφών για τη φυσική και διανοητική ικανότητα οδήγησης που περιγράφονται στο παράρτημα ΙΙΙ.

91/439/ΕΟΚ

4. Με την επιφύλαξη των εθνικών, ποινικών και αστυνομικών διατάξεων, τα κράτη μέλη, μετά από διαβούλευση με την Επιτροπή, μπορούν να εφαρμόζουν στη χορήγηση της άδειας οδήγησης τις εθνικές τους διατάξεις που αφορούν προϋποθέσεις άλλες, εκτός αυτών της παρούσας οδηγίας.

91/439/ΕΟΚ (Προσαρμοσμένο)

Νέο

5. Το ίδιο πρόσωπο μπορεί να είναι κάτοχος μόνο μίας άδειας οδήγησης . Τα κράτη μέλη λαμβάνουν τα απαραίτητα μέτρα προκειμένου να εξασφαλίσουν πως ο αιτών άδεια οδήγησης για πρώτη φορά ή ανανέωση της άδειας οδήγησης, δεν είναι ήδη κάτοχος άδειας οδήγησης που ισχύει ή που έχει ανασταλεί από τις αρχές άλλου κράτους μέλους. Εξασφαλίζουν επίσης πως δεν απαγορεύτηκε η χορήγηση άδειας οδήγησης στον αιτούντα με απόφαση που εκδόθηκε από τις αρχές κάποιου κράτους μέλους.ο

91/439/ΕΟΚ άρθρο 1 σημείο 2 (Προσαρμοσμένο)

Άρθρο 9 Επιτροπή

Οι αναγκαίες τροπολογίες για την προσαρμογή στην επιστημονική και τεχνική πρόοδο του τμήματος των παραρτημάτων Ι έως IV, εγκρίνονται σύμφωνα με τη διαδικασία που αναφέρεται στο άρθρο 10.

1882/2003 άρθρο 3 και παράρτημα ΙΙΙ σημείο 24 (Προσαρμοσμένο)

Άρθρο 10 Διαδικασία επιτροπολογίας

1882/2003 άρθρο 3 και παράρτημα ΙΙΙ σημείο 24

1. Η Επιτροπή επικουρείται από μία «επιτροπή για την άδεια οδήγησης», καλούμενη στο εξής «η επιτροπή».

2. Στις περιπτώσεις που γίνεται μνεία της παρούσας παραγράφου, εφαρμόζονται τα άρθρα 5 και 7 της απόφασης 1999/468/ΕΚ, τηρουμένων των διατάξεων του άρθρου8 της ίδιας απόφασης.

Η περίοδος που προβλέπεται στο άρθρο 5, παράγραφος 6 της απόφασης1999/468/ΕΚ ορίζεται σε 3 μήνες.

3. Η επιτροπή θεσπίζει τον εσωτερικό της κανονισμό.

Νέο

Άρθρο 11

Εξεταστές

Από την έναρξη ισχύος της παρούσας οδηγίας, οι εξεταστές άδειας οδήγησης οφείλουν να ανταποκρίνονται στις ελάχιστες προδιαγραφές του παραρτήματος IV. Οι εξεταστές άδειας οδήγησης που εξασκούν την αποστολή τους πριν την ημερομηνία εφαρμογής η οποία καθορίζεται στο άρθρο 17 παράγραφος 2 δεν υποχρεούνται να διαθέτουν τα τυπικά προσόντα που προβλέπονται στο σημείο 2 του εν λόγω παραρτήματος.

91/439/ΕΟΚ άρθρο 8 (Προσαρμοσμένο)

Άρθρο 12 Διάφορες διατάξεις σχετικά με την αναγνώριση αδειών οδήγησης

91/439/ΕΟΚ

1. Σε περίπτωση που ο κάτοχος άδειας οδηγήσεως, της οποίας η ισχύς δεν έχει λήξει και η οποία έχει εκδοθεί από ένα κράτος μέλος, έχει πλέον την κανονική του διαμονή σε άλλο κράτος μέλος, μπορεί να ζητήσει την αντικατάσταση της παλαιάς του αδείας με νέα ισοδύναμη. Το κράτος μέλος που αντικαθιστά την άδεια ελέγχει, ενδεχομένως, αν η προς αντικατάσταση άδεια εξακολουθεί πράγματι να ισχύει.

2. Με την επιφύλαξη της αρχής της εδαφικότητας όσον αφορά την ισχύ των ποινικών και αστυνομικών διατάξεών του, το κράτος μέλος κανονικής διαμονής μπορεί να εφαρμόσει στον κάτοχο άδειας οδήγησης η οποία έχει εκδοθεί από άλλο κράτος μέλος, τις εθνικές του διατάξεις όσον αφορά τον περιορισμό, την αναστολή, την αφαίρεση ή την ακύρωση του δικαιώματος οδήγησης και, ενδεχομένως, να προβεί, για τους σκοπούς αυτούς, σε αντικατάσταση της άδειας αυτής.

3. Το κράτος μέλος που αντικαθιστά την άδεια αποστέλλει την αντικατασταθείσα άδεια στο κράτος μέλος που την έχει εκδώσει, παρέχοντας τις δέουσες διευκρινίσεις.

4. Ένα κράτος μέλος μπορεί να αρνηθεί να αναγνωρίσει σε πρόσωπο στο οποίο εφαρμόζεται, στο έδαφός του, ένα από τα μέτρα που αναφέρονται στην παράγραφο 2, την ισχύ άδειας οδήγησης που έχει εκδώσει άλλο κράτος μέλος.

Επίσης, ένα κράτος μέλος μπορεί να αρνηθεί να χορηγήσει άδεια οδήγησης σε υποψήφιο ο οποίος αποτελεί αντικείμενο ενός τέτοιου μέτρου σε άλλο κράτος μέλος.

5. Η αντικατάσταση μιας άδειας οδήγησης, ιδίως λόγω απώλειας ή κλοπής, μπορεί να γίνεται από τις αρμόδιες αρχές του κράτους όπου ο κάτοχος της άδειας διαμένει κανονικά. Οι αρχές αυτές αντικαθιστούν την άδεια με βάση τις πληροφορίες που διαθέτουν ή, ενδεχομένως, με βάση μια βεβαίωση των αρμόδιων αρχών του κράτους μέλους που είχε εκδώσει την αρχική άδεια.

6. Όταν ένα κράτος μέλος αντικαθιστά μια άδεια οδήγησης που έχει εκδοθεί από τρίτη χώρα με άδεια οδήγησης κοινοτικού τύπου, η τελευταία αυτή άδεια περιέχει σχετική ένδειξη, η οποία τίθεται επίσης και σε κάθε μελλοντική αντικατάσταση ή ανανέωσή της.

91/439/ΕΟΚ (Προσαρμοσμένο)

Νέο

Η αντικατάσταση μπορεί να γίνεται μόνον αν η εκδοθείσα από τρίτη χώρα άδεια παραδοθεί στις αρμόδιες αρχές του αντικαθιστούντος κράτους μέλους. Αν ο κάτοχος της αδείας αυτής μεταφέρει την κανονική διαμονή του σε άλλο κράτος μέλος, το τελευταίο αυτό δύναται να μην εφαρμόσει την αρχή της αμοιβαίας αναγνώρισης όπως ορίζεται στο άρθρο 2.

91/439/ΕΟΚ άρθρο 9 (Προσαρμοσμένο)

Άρθρο 13 Κανονική διαμονή

91/439/ΕΟΚ

Για την εφαρμογή της παρούσας οδηγίας, ως «κανονική διαμονή» νοείται ο τόπος, όπου ένα πρόσωπο διαμένει συνήθως, δηλαδή επί 185 τουλάχιστον ημέρες κατά ημερολογιακό έτος, λόγω προσωπικών ή επαγγελματικών δεσμών, ή, όταν πρόκειται για άτομο χωρίς επαγγελματικούς δεσμούς, λόγω προσωπικών δεσμών, που συνεπάγονται στενή σχέση του με τον τόπο όπου κατοικεί.

Εντούτοις, ως κανονική διαμονή ενός ατόμου, του οποίου οι επαγγελματικοί δεσμοί βρίσκονται σε τόπο διαφορετικό από εκείνο των προσωπικών του δεσμών, και το οποίο, εξαιτίας του γεγονότος αυτού, υποχρεούται να διαμένει εναλλάξ σε διαφορετικούς τόπους που βρίσκονται σε δύο ή περισσότερα κράτη μέλη, θεωρείται ο τόπος στον οποίο βρίσκονται οι προσωπικοί του δεσμοί, υπό τον όρον ότι το άτομο αυτό επιστρέφει εκεί τακτικά. Η τελευταία αυτή προϋπόθεση δεν χρειάζεται να πληρούται, όταν το άτομο διαμένει σε ένα κράτος μέλος για την εκτέλεση αποστολής συγκεκριμένης διάρκειας. Η φοίτηση σε πανεπιστήμιο ή σε σχολείο δεν συνεπάγεται μεταφορά της κανονικής διαμονής.

91/439/ΕΟΚ άρθρο 10 (Προσαρμοσμένο)

Άρθρο 14 Ισοδυναμία αδειών οδήγησης μη κοινοτικών υποδειγμάτων

91/439/ΕΟΚ (Προσαρμοσμένο)

Με τη σύμφωνη γνώμη της Επιτροπής, τα κράτη μέλη ορίζουν την ισοδυναμία μεταξύ των κατηγοριών αδειών που είχαν χορηγηθεί πριν από τη θέση σε εφαρμογή της παρούσας οδηγίας και των κατηγοριών που προβλέπονται στο άρθρο 4.

91/439/ΕΟΚ (Προσαρμοσμένο)

Νέο, Ύστερα από διαβούλευση με την Επιτροπή,ο τα κράτη μέλη μπορούν να επιφέρουν, στις εθνικές νομοθεσίες, τις προσαρμογές που είναι απαραίτητες για την εφαρμογή του άρθρου 12 .

91/439/ΕΟΚ άρθρο 11 (Προσαρμοσμένο)

Νέο

Άρθρο 15 Αξιολόγηση

Το αργότερο μέχρι τις [πέντε έτη μετά την ημερομηνία που ορίζεται στο άρθρο17, παράγραφος 2] το Συμβούλιο προβαίνει σε αξιολόγηση των κοινοτικών διατάξεων που αφορούν τις κατηγορίες που αναφέρονται στο άρθρο 4 και τις ελάχιστες ηλικίες που καθορίζονται στο άρθρο 7 και των επιπτώσεών τους στην οδική ασφάλεια καθώς και αξιολόγηση της πιθανής εισαγωγής βαθμιαίας πρόσβασης στην κατηγορία Β συμπεριλαμβανομένης και της κατηγορίας Β1.

91/439/ΕΟΚ άρθρο 12 (Προσαρμοσμένο)

Νέο

Άρθρο 16 Συνεργασία μεταξύ των κρατών μελών

Τα κράτη μέλη αλληλοβοηθούνται στην εφαρμογή της παρούσας οδηγίας και ανταλλάσσουν, πληροφορίες για τις άδειες που χορηγούν, ανταλλάσουν ή αντικαθιστούν .

Άρθρο 17 Μεταφορά στο εσωτερικό δίκαιο

1. Τα κράτη μέλη θεσπίζουν και δημοσιεύουν το αργότερο μέχρι τις [δύο έτη μετά την ημερομηνία που καθορίζεται στο άρθρο 19], τις αναγκαίες νομοθετικές, κανονιστικές και διοικητικές διατάξεις προκειμένου να συμμορφωθούν με το άρθρο1, παράγραφος 2, το άρθρο 3, παράγραφος 2, το άρθρο 4, παράγραφοι 1 και3, το άρθρο 6, παράγραφος 2, σημεία γ) και δ), το άρθρο 7, το άρθρο 8, παράγραφοι1, 2, 3 και 5, το άρθρο 11, τα άρθρα 16 έως 20, καθώς και το παράρτημα II, σημείο5.2 και το παράρτημα IV. Ανακοινώνουν αμέσως στην Επιτροπή το κείμενο των εν λόγω διατάξεων καθώς και πίνακα αντιστοιχίας αυτών των διατάξεων και της παρούσας οδηγίας.

2. Εφαρμόζουν τις διατάξεις αυτές από τις [δύο έτη μετά την ημερομηνία που καθορίζεται στο άρθρο 17, παράγραφος 1].

3. Όταν τα κράτη μέλη θεσπίζουν τις εν λόγω διατάξεις, οι τελευταίες αυτές περιέχουν αναφορά στην παρούσα οδηγία ή συνοδεύονται από παρόμοια αναφορά κατά την επίσημη δημοσίευσή τους. Οι εν λόγω διατάξεις περιλαμβάνουν επίσης δήλωση που διευκρινίζει ότι οι αναφορές στις οδηγίες που καταργούνται από την παρούσα οδηγία, οι οποίες περιέχονται στις ισχύουσες νομοθετικές, κανονιστικές και διοικητικές διατάξεις, θεωρούνται ότι γίνονται στην παρούσα οδηγία. Ο τρόπος αυτής της αναφοράς και της διατύπωσης αυτής της δήλωσης καθορίζεται από τα κράτη μέλη.

4. Τα κράτη μέλη κοινοποιούν στην Επιτροπή το κείμενο των ουσιωδών διατάξεων εσωτερικού δικαίου τις οποίες θεσπίζουν στον τομέα που διέπεται από την παρούσα οδηγία.

91/439/ΕΟΚ άρθρο 13 (Προσαρμοσμένο)

Άρθρο 18